url: =LESSON 8 February 15- 21 TUIHUALPI PANIN VANTUNG MEIILOM TUNGAH ~ MUC\nLESSON 8 February 15- 21 TUIHUALPI PANIN VANTUNG MEIILOM TUNGAH\nLESSON 8 February 15- 21\nTUIHUALPI PANIN VANTUNG MEIILOM TUNGAH\nTu Kaal Sung Sim Ding: Dan. 7; 2Thess. 2: 1- 12; Rom. 8:1; Mk. 13: 26; Lk. 9: 26; 12:8; 1Tim. 2:5\nKAMNGAH: “Hih leitung kumpi gam, vangliatna, leh liatna khempeuh a Lianpen Pasian’ mite tungah a kipia ding hi. Amau’kumpi za cikmah hunin bei ngei lo ding a, leitung ukna a nei khempeuhte in a thu uh mangin amaute’ na a sem ding uh hi,” hong ci hi (Daniel 7: 27).\nTu kaal sung i sin ding Daniel 7 in Daniel 2 tawh kibatna nei hi. Daniel 2 sung a thute a kicingin Daniel 7 pulaak hi. Tua mangmatte leh huihpi li in tuipi tuihual piangsak hi. Khuamial leh tui in piansak thu hong phawk kiksak hi. Ahi zongin hih munah piansak nate kisiatna, meelsiatna pulaak hi.Nihna-ah tua mang sung a ganhingte in sa siang lo, nam tuamtuam kigawm (kahbia) ganhingte hi-in piansak nate omzia tawh kilehbulh hi. Thumna-ah tua ganhingte in ukna, vangliatna limcing uh hi. Pasian in Eden huan a Adam tungah a piak nate tungah ukna in kisia khin ahihna pulaak uh hi. Li-na, Mihing Tapa a hong pai-na in, Pasian in Ama vangliatna tawh a bawlsa na khempeuh a kisia khempeuh bawl pha ding hi, cih hong hilh hi. Adam in Eden huan pan a sup nuntakna ngah kik dingin Mihing Tapa in vantung thukhenna nei hi.\nLai Siangtho in hih thute limcinna tuamtuamte tawh hong hilh hi. Vantungmi in tua mangmuhna, limcinnate a khiatna hilh uh hi. Tua hangin eite in a lamdang genkholhna thute i theithei hi.\nDaniel 7 sim in. Daniel tungah a kilak thu laigil in bang hi a, bang tawh kisai mangmu hiam?\nDaniel tungah kilangh ganhing khat ciat in Nebuchadnezzar milimpi’ thu pawl khat hong hilh kik hi. Ahi zongin Daniel 7 sungah tua kumpite thu a kicing zaw-in hong hilh hi. A siangtho lo ganhingte in lamdangin milim bia (pagan) gam leh kumpipte limcing uh hi. Ganhing li-na simloh Daniel pulaak tua ganhingte in a kithei ganhing vive hi. Tua hi-in tua ganhingte in pianpih tatzia khat ciat nei uh a,tuate in kumpi tuamtuamte limcing uh hi.\nHumpi: Babylon kumpi limcing dingin humpi mah kilawm pen hi. Kha nei humpi in kumpi inn kizem, Babylon gam sung khutsiamna tuamtuamte limcing hi. Tua kha nei humpi in a kha-te pulhkhia-in mihing bangin kampau-in mihing lungsim nei hi. Hih humpi in Babylon kumpi leh ama khit a gam-uk kumpite limcing hi.\nVompi: Vompi in Medo-Persia limcing hi. Tua humpi in a khe khat bek tawh ding a, Medes tung Persia thuneihna limcing hi. Vompi kam sung a guh thumte in Lydia, Babylon leh Egypt limcing hi.\nKamkei: A leng thei kamkei in Alexander the Great makaih Greek limcing hi. Tua kha li-te in kamkei hatsak semsem hi. Alexander in kum tawmno sungin leitung gam khempeuh ama ukna nuai-ah koih zo hi.\nKihtakhuai ganhing: I gensa ganhingte in sapi tuamtuamte tawh kisuun, kibang uh hi. Hih a kahtakhuai ganhing in ahihleh kibatpih bang mah nei lo hi. Kii tampi nei hih ganhing in a kipulaaksa ganhingte bang lo-in, lauhuai, kihtakhuai mahmah ganhing khat hi. Hih ganhing in pagan Rome limcing hi. Hih a kihtakhuai ganhing khe in sik khe nei-in, leitung kumpi khempeuh tuancilin a khe nuai-ah koih hi.\nKum tul tampi a huam genkholhnate khat khit khat in tangtung khinzo hi. Leitung siatna lakah Pasian in na khempeuh uk hi, cih thu in lungmuanna hong guan hiam? Lai Siangtho a muanhuai-na hong hilh hi lo hiam?\nTUA KII NEU\nDan. 7: 7, 8, 19 – 25 sim in. Sapi li-na sung panin a hong khang khia tua kii-neu in kua limcing hi ding hiam?\nA kihtakhuai ganhing in kii sawm nei-a, gitlohna tawh leitung a uk pagan Rome limcing hi. Tu-in tua kii-neu leh ama limcin i pulaak ding hi. A kilaakkhiat bangin a li-na sapi in kii sawm nei hi. Tua lak panin kii neu a hong khankhiat theih nadingin kii thum kibotkhia hi. Hih kii neu in mihing bangin mit nei-in zahko-na kampau hi (Dan. 7: 8). Kii neu in a kihtak mel pua ganhing limcing pagan Rome panin hong khangkhia hi. Tua hi-in kii neu ama khankhiatna pagan Rome tawh kisuutna honkhat nei hi. Pagan Rome in a neih vangliatna kii neu in lawhsuk hi. Hih kii neu in Pasian mi siangthote tawh kido hi. Kii neu in Pasian thukham tawh kilehbulh thu thum hong sem ding hi, ci-in vantungmi in Daniel tungah hilhkhol hi.\n(1) Sangpen Pa langpanna kampau ding hi\n(2). Sangpen Pa’ mi siangtho-te bawlsia ding hi\n(3). Thukhem leh hun khel ding hi. Tua hi-in mi siangtho-te in kii neu khut sungah bawlsiatna thuak uh hi. Tua banah vantungmi in kii neu thu neih hun sawttan ding – hun nih, hun khat leh hun lang sung thu nei ding hi, ci-in hilh hi. Hihte in genkholhna kammal vive hi-in hun cih in kum khat limcing hi. Tua hi-in hun nih, hun khat leh hun lang, cih kammal in kum thum leh a lang limcing hi. Genkholhna ni khatteh kum khat, kum thum leh a lang genkholhna in kum 1260 sung huamkha hi. Kum 1260 sungin kii neu in Pasian langpanin, mi siangthote bawlsia-in, Pasian thukham khel hi.\n2Thess. 2: 1-12 sim in. Thukham nei lo ‘mipa’ leh kii neu in bang kibatpih nei hiam? Thukham nei lo mipa’ vangliatna in bang hi ding a, bang hangin tua bangin vangliatna nei hi ding hiam? Pagan Rome panin khangkhia-in vangliatna a nei suak, tua vangliatna in Rome tawh kipawlin leitung a bei dongin vangliatna a nei ding kii neu in bang limcing hi ding hiam?\nTHUKHEN DING KIPAN\nSapi li-te leh kii neu gamtatnate a hong pulaak khit ciangin Daniel in vantung a thukhennate pulaak hi ( Dan. 7:9, 10, 13, 14). Tua thukhenna-ah kumpi tokhomte kikoihin Tangtuan Pasian (Ancient of Days) in tua tokhom tungah a tu hi. Vantung thukhenna innpi kihonkhia-in, simzawh loh ding vantungmite in Pa Pasian min a phat uh hi. Thukhenna kipan a, laibupite kileem hi. Hih thukhen in kum 1260 khit ciangin kipan ding hi. Kii neu in a thuneih hun sung (AD 538 – 1798) hi. Hih kii neu vangliatna in vangliatna dim Pasian gam a hong kiphut ma-in a hong tung ding ukna nei hi. Tua mang sungah hih thu thum, (1). Kii neu hun; (2). vantung Pasian thukhenna leh tawntung Pasian Gam hong hilh hi. (3). Tawntung Pasian Gam thu pulaak hi.\nDan. 7: 13, 14, 21, 22, 26, 27 sim in. Bangci bangin vantung thukhenna hangin Pasian mite in bang ngah uh hiam?\nThuciam Lui in biakbuk leh meihal biakna mun pan thukhenna tuamtuamte pulaak hi. Ahi zongin Daniel sunga a kigen thukhenna ahihleh a tuam thukhenna khat hi. Hih thukhen in na khempeuh huamin thukhenna hi-in, kii neu bek tham lo-in, vangliatna dim Gam sung om ding Sangpen Pasian’ mi siangthote tungah zong thukhenna hi. Hih thukhen in kii neu in Pasian leh a mite bawlsiatna hang a Pasian’ thukhenna hi. Na khempeuh tungah Pasian thukhenna hi.\nDaniel 8, 9 in hih thukhenna kipat hun leh Mawhsuut Thukhen Ni (Day of Atonement) tawh kipawl, vantung biakbuk siansuahna tawh kizopna nei thukhenna ahihlam hong hilh hi. Tu laitak Khrih hong pai ma-a thukhenna in Pasian mite lamah pangin thukhenna hi.\nBang hangin singlamteh tungah Khrih zawhsa nasep in thupi a, bang hangin thukhen ni ciangin lau lo-a, kha muang thei ding i hiam? Khrih hong sihna lo a dang bang lamet muanna nei i hiam? Rom. 8:1.\nMIHING TAPA A HONG PAI-NA\nDan. 7:13 sim in. MIHING TAPA in kua hiam? Koi bangin Amah na pulaak hiam? Mk. 13: 26; Mtt. 8:20; 9: 6; Lk. 9: 26; 12:8.\nThukhenna innpi sung kihongin a thupi mahmah Mihing Tapa va lut hi. Amah in kua hiam? Amasa-in Mihing Tapa in vantung panin vangliatna nei khat bangin kipulaak hi. Min in a pulaak bangin Amah in mihing nunna nei hi. Lamkhat panin Amah in thukhenna nei dingin Pasian nunna leh mihing nunna nei hi. Nihna-ah Mihing Tapa in Thuciam Thak sungah kihel mun mahmah kammal om bangin, Amah in vangliatna tawh meii tung tuangin van panin leitungah hong pai ding hi. Daniel 7:13 in Mihing Tapa in tua bangin vantung pan leitungah hong pai dingin pulaak lo-in, vantung a om Pa Pasian mai-ah mun khat pan mun khatah kileh kawikawi hi, ci hi. Thumna-ah mei tung tuangin a hong pai Mihing Tapa in a kimu thei vangliatna nei Topa pulaak hi. Hih limcinnate in Mawhsuutpi Ni-i Biakbuk Siangtho Bel sungah a va lut siampipa in meihal biakna tau kimah biakbuk siansuahna a neih hong phawksak hi.\nMihing Tapa in kumpi hihna pulaak hi. Amah in ukna, vangliatna, leh kumpi gam, mi khempeuh, paunam khempeuh in Ama na sem ding uh hi (Dan. 7:14). “Nasem” cih kammal pen ‘biakpiakna pia” ci-in zong khiatna nei hi. Daniel 1- 7 sungah hih kammal 8 vei om hi (Dan. 3: 12, 14, 17, 18, 28; 6:16, 20; 7: 14, 27); vangliatna nei Pasian biakpiakna pulaak kammal hi. Tua hi-in Pasian thukham khel ding hanciamna, biakpiakna khel ding nasepnate kii neu in limcing a, tua bang biakpiakna in a man lo biakna hi. Daniel pulaak thukhenna in biakpiakna puahpha hi. Papal makaihna tawh biakpiakna leh a dang tuamtuamte in Pasian leh mihing kikaalah mawhthumsakna nei palaai dingin mawhna nei mihing mah koih hi. Pasian mai-ah mihingte aitangin palaai sem dingin kicinna a nei Mihing Tapa bek mah om hi, ci-in Daniel in pulaak hi. Lai Siangtho hong hilh bangin “Pasian leh mihingte kikaalah Palaai khat bek om a, tua in Mipa Jesuh Khrih bek hi” (1Tim. 2:5).\nLai Siangtho in a pulaak Jesuh nunzia leh a nunna i sim khempeuh siksanin bang hangin thukhenna-ah Jesuh in eite adingin hong ding hi, cih thu in lungmuanna hong neisak hiam?\nSANGPEN PA’ MI SIANGTHO-TE\nDan. 7:18, 21, 22, 25, 27 in Pasian mite tungah thupiang bang pulaak hiam?\nSangpen Pa’ mi siangthote in Pasian mite hi. Amaute in kii neu langpan bawlsiatna thuak uh hi. Bang hang hiam cihleh amaute in Pasian kammal tungah citak uh hi. Amaute in papal uk hun sungin bawlsiatna thuak uh hi. Khristiante in pagan Rome, sapi li-na, a khankhiat hun sungin bawlsiatna thuak uh hi. Ahi zongin Dan. 7: 25 sunga mi siangthote a bawlsia kii neu in pagan Rome khit nungin hong khangkhia hi.\nAhi zongin Pasian mite in a tawntungin leitung kumpi nengniamna thuak lo uh hi. Leitung kumpi gam in vangliatna dim Pasian Gam hong suak ding hi. Mihing Tapa tungah ukna, vangliatna, leh kumpi Gam kipia hi (Dan. 7: 14). Vantungmi in mang khiatna a pulaakin-ah “ mi siangthote” in tawntung gam luah ding uh hi, ci-in gen hi (Dan. 7:18). Mihing Tapa in Pasian leh mihing tawh kizopna nei-in Ama zawhna in a mite zawhna –in kiciamteh hi.\nSiampi lianpa in Jesuh tungah Messiah, Pasian Tapa na hi takpi mah hiam, ci-in a dot thu in Late 110: 1 leh Dan. 7:13, 14 pulaak hi. “Jesuh in,Vanglian Pasian taklamah Mihing Tapa omin meii lakah a hong pai na mu ding uh hi,” a ci hi. Dan. 14: 26). Jesuh in vantung thukhenna-ah eite aitangin thuumna va nei hi. Amah in khuamial vangliatna zo a, amah kiang a va zuante khempeuh tungah Ama zawhna hong pia hi. Tua hi-in lau ding bang mah om lo hi. Sawltak Paul in a hong hilh bangin “ Eite a hong itpa’ hangin hih thu khempeuhah a gualzo pente i hi hi. Bang mah in ama hong itna tawh hong kikhensakzo het lo ding hi, ci-in ka thei hi. Sihna, nuntakna, vantung mite, vantung vangliatnate, tuhun nate le a hong tung ding nate, leitung nate, leinuai-a om nate, Pasian’ bawlsa nate khat peuhpeuh in i Topa Khrih Jesuh hangin Pasian in eite hong itna tawh hong khenzo hetlo ding hi” (Rom. 8: 37 – 39).\nA magenkholh kum tul tampi bang hi taleh, Daniel genkholh bangin kumpi khat khit kumpi khat a hong khankhiatzia ngaihsun in. A tangtung ding Pasian kamciamte in muanhuai mahmah hi, ci-in hong hilh hi lo hiam?\nNgaihsutbeh Ding: Saklam panin Namneute in Roman Empire (Rome ukna) do uh a, Roman Empire a bei zawh ciangin, Rome bishop in hih hun hoih khahsuah lo-in, AD 538 kumin Rome ah thunei pen-in amah leh amah hong kikoih tawm hi. Tua bangin a uk nadingin Rome emperor (Rome ukpi) khekhap bawl khat leh Rome gam sung thukhun kimkhat zui hi. Tua bangin papacy (Rome pawlpi) thuneihna hong khangkhia-in, biakna hi taleh gam sung ki-ukna-ah makaipi hi-in, Napoleon in 1798 kumin Rome do-in Rome kumpi hemkhia hi. Ahi zongin Rome in amah a langpang mite a bawlsiat a khawl hi bek a, Rome thuneihna a bei hi lo hi. Pope in Khrih aitangin ukna nei hi. Lai Siangtho tawh kituak lo upna leh thuzuihna kimkhat pawl sungah hong lutpih hi. Sih khitteh gimthuakna, sumpi piakna tawh mawhmai-na, mipi mai-ah mawhsuutna, Sabbath panin Sunday tawlngakna, cihte in thukham leh hun khel ding hi, cih genkholhna tangtung hi.\n“Mihing in ama tha tawh Satan do zo lo hi. Mihing in a mawhna sisan baang puansilhin Pasian mai-ah ding hi. Ahi zongin Jesuh, eite Palaai, in a mawhna kisik mite leh Topa upna a nei mi khempeuh adingin mawhthumna nei hi. Kalvaryah a hong thuak sihna tawh Jesuh in eite adingin hong thuumsak ciangin hong mawhsak Satan kihemkhia hi. Mawhna nei lo Ama nunzia, Pasian thukham zuihna-ah paubaanna nei lo Jesuh tungah, leitung leh vantunga om vangliatna khempeuh Ama tungah kipia hi. Amah in Pa Pasian tung panin mihingte adingin hehpihna leh mawhmai-na ngen hi. A mite mawhna pulaak tawntung Satan tungah Jesuh in, Topa in nang hong thuhilh khin hi, Satan aw. Hih mite in ka sisan tawh ka leikhitsa mite hi; meikhuk panin a la khia singkhuah bang hi. Amah a um, a muang mite tungah “ Na mawhnateng kong paihkhiatsak khin a, tu-in na silh dingin puan thak ka hong pia ding hi,” ci-in lungmuanna guan hi. (Zech. 3: 4). Ellen G White, Prophets and Kings, 586, 587.\n1. Kii neu a hong khankhiatna sapi li-na Rome kalsuanzia ngaihsun in. Tu-ma kum zalom tampi a kipan pagan Rome panin a hong khangkhia vangliatna nei, tudong Pasian mite a bawlsia kua dang om ding hiam?\n2. Jesuh hong suahma kum 150 hun a hong khangkhia, tu-in vangliatna a nei nawn lo Greek kumpi khat in kii neu ahihlohna tu kaal sung i thusin in hong hilh hi lo hiam?\n3. Kii neu in mailamah a hong khangkhia ding a hihlohna kii neu pianzia theihtelna in hong huh hi lo hiam?


timestamp: atn

url: =Tawhtang akizanglo “keyless car” te gukbaih mahmahzaw kici :: ZOMI DAILY\nposted on 28 November 2017 at 8:32 pm Lomkholna: News, Sawltak, World\nBritain, Birmingham khuasung aom innmai khatah mawtaw akikoihkhat guta minih te’n oltak in agukkhiat, ahawlkhiat laitak uh Video ki khahkhia hi. Tua mawtaw pen tawhtang akizanglo “keyless car” hi a, tuabangdan keyless car tepen Hi-tech Relay Box zangin gukbaih mahmah kici hi.\nHih mawtaw akiguk pen abeisa September 25 ni in Birmingham khuasung ah thupiang kici a, ahi zongin aki guklaitak Video Clip pen West Midlands Police te’n Sunday ni in YouTube ah khahkhiapan uhhi.\nTua akigu mawtaw pen atamman mahmah Mercedes-Benz te hi a, zanhun hita ahih manin innmai ah Parking akikoih ahihi.\nCCTV Video sungah mawtaw khattawh guta mi 2 hongtung uh a, tua Mercedes-Benz pen Minute khatzong sawtlo in gutheiziau uh cihi.\nHih akigu mawtaw pen atamman mahmah Mercedes-Benz te ahih mahbangin tawhtang zong zangnawnlo in, Key Fob “Keychain” tawh Remote in akihong ziauziau te ahihi.\nTuapen guta te’n tellua mahmah uh ahih manin, Keychain akikoihna panin Signal angaihtheih nadingin Relay Box tawh innmai ah guta khatpa in neihphei in, Signal zongkawikawi hi.\nTualaitak in guta khatpa pen mawtaw gei ah Relay Box khatmahtawh nangak in, Signal na ngaksawn hi. Tua Mercedes-Benz ii Computer System in mawtaw ahonna Key Fob pen ageinai ah aomsa ahih manin, kongkhak oltak in hongtheiziau uhhi.\nVideo: Vulnerability exposed in keyless entry cars\nMawtaw aneipa in mawtaw ahonna Remote pen innmai kongkhak geinai ah koihkha ahih manin, Signal pen Relay Box tawh alasawnthei uh kici hi.\nTua Signal pen sik hileh pailet theilo a, ahi zongin Doors, Windows, Walls cihte pen pailetthei cimawk hi.\nTuabang in “transmitter relay” tawh mawtaw akiguktheih akitheih ciangin Police te’nzong mawtaw abawlkhia Mercedes-Benz Company te zasakpah uh cihi.\nMore: Guta khatin mawtaw agukleh asungah naupang kum 4 khattawh gukhawmkha\nVehicle security expert Thatcham Research te genkhiatna ah West Midlands Police teleh Car Makers te’n hihbangdan mailam ah aomnawnloh nadingin Security System ahoihzawding in hanciamding uh cihi. Tua guta minih tepen tudong ki mankhiazo nailo hi. Sawltak #zomidaily\nPrevious: China gamgicing galkap te’n North Korea tawh kilemloh laitak thaukap kisinna bawl\nNext: Phone zangkawm in khetulsang abulh numeikhat akhe hawkguamsin ah awksak\nKibat hangin ki kimlo ~ Dong Mung


url: =Nigeria ah Security Forces in COVID-19 Lockdown Order palsat mi 18 kaplumta :: ZOMI DAILY\nposted on 22 April 2020 at 12:32 am Lomkholna: News, Thangkhanlian, World\nApril 21: Nigeria gam-ah security forces ten Covid-19 pandemic kizelh gawp ding dalna in enforcement order (curfew) a koih uh a palsat mi 18 kaplum khin zo uh ahih manin Nigeria gam-ah Covid-19 hanga si sangin security forces in thukham palsat a kaplup tam zaw ta hi ci-in April 16 Nigerian human rights body report in gen hi. Worldometer Covid-19 count data latest ah Nigeria ah 665 total cases om a, a si 22 pha ta hi ci-in ciamteh hi.\nNung Nilaini in National Human Rights Commission in Nigerian states 36 lak panin 24 sung leh Abuja khuapi ah security forces in human rights a palsatna uh a heekna leh ciamtehna 105 complaints kingah ta hi ci hi. Hih 105 complaints lak panin documented incidents thupiangte pen judiciary thupiakna om lopi-in kithahna (extrajudicial killings) ahih manin mi 18 kithat khin ta hi ci-in gen hi.\nNigerian capital Abuja panin Al Jazeera’ Ahmed Idris in a report ah, “Mi 18 kithatte lak panin northwest Kaduna state sungah correctional officers ten mi giat that uh hi. Police ten mi sagih that uh a, army in nih that uh hi cih ngawhna om hi. Southeast ah lockdown koih local committee enforcing in mi khat that uh hi,” ci hi.\nHuman right commission in lockdown order palsat hanga kithat pen Covid-10 virus hanga ki sangin tam zaw a, nung Nilaini in Nigeria ah Covid-19 case official figures registered 400 val om a, mi 12 si ta hi ci hi. “Law enforcement agents ten extrajudicial in enforcement regulations palsat mi 18 that ta uh hi,” ci-in gen hi.\nLockdown order hangin security agents ten thathang hatna a khengval in a zat ban uh-ah thuneihna a khengval in zang in nekguk takgukna (abuse of power, corruption) a ciing ban uh-ah national leh international laws tawh kituakin rules of engagement leh best practices zui loin phengtat uh hi ci-in ngawhna tuak uh hi. “Nigeria gam-a security forces ten lockdown sungin states tuamtuamte ah lampi khaktan in, car leh identities ban check in mi lausak uh hi ci-in ngawhna tuamtuam tuak uh hi,” ci-in Idris in gen beh hi.\nNigeria in a national capital Abija, commercial capital Lagos leh a kiim a Ogun state ah total lockdown koih a, regions dangte ah a virus a do leh dalna ding restrictions tuamtuam koih uh hi. Restriction measures encik dingin police leh army kihelin security forces kiban koih ahih manin states tuamtuam ah human rights a palsatna hangun nung kal in mi 18 that ta uh hi.\nPolice spokesman Frank Mba in AFP news agency kiangah, “Police authorities in officers khatpeuh i right abuses or infractions kithuak dide loin action kila ding hi. Nautang tung panin zawhthawh thu tawh sum a suhsak officer kigawt a, a sum nei pa tungah a sum kipiasak kik hi,” ci hi. Police ten lockdown measures enforce zom ding uh a, professional leh international best practices kizui ding hi ci hi.\nLocal leh international rights in Nigerian security forces ten civilian right abused uh hi ci-in a ngawhna sawt mahmah ta a, ahi zongin ngawhnate Nigerian security forces in nial hi. Virus restriction measures hangin thukham palsatna leh buaina (crime leh unrest) a diakin income poimawh a ngah thei lo zawn’na tawh millions mi omna Lagos ah nasia kha dingin kilamen hi.\nNigeria gam tawh kilehbulh in America gam-a Trump supporters leh conservatives ten lockdown order lakkhiat ding deih in kiphinna nei uh a, Covid-19 pen kikhemna hi a, a virus sangin hih pandemic hi ci-in kikhemnna HOAX or LIE kihtakhuai zaw hi ci-in lockdown order palsat in states 12 val ah lungphona nei zom lai uh hi. Trump in hih lungphona neite gam it mite hi ci-in “good people” hi ci-in gum zaw lai hi. Nigeria gam hi leh liak kha ngel ding dan uh hi. Philippine President Duterte leh Turkish President Erdogan in zong lockdown order palsatte kaplup dingin thu pia hi. Source: Al Jazeera and News Agencies @ Thang Khan Lian #ZUNs\nPrevious: Tedim leh MP (Member of Parliament)\nNext: Canada Shooting: Police akineih Gunman in mi 18 kaplum: Reports


url: =N324GM MU2 Camarillo (KCMA) Fri 08:21AM PST Fri 08:54AM PST Fri 08:54AM PST\nN615CS C206 Imperial County (KIPL) Fri 06:07AM PST Fri 08:24AM PST 08:24AM PST (?)\nN903JP C510 Metropolitan Oakland Intl (KOAK) Thu 08:11PM PST Thu 08:51PM PST Thu 08:51PM PST\nN61705 C182 Livermore Muni (KLVK) Thu 06:54PM PST Thu 08:11PM PST Thu 08:11PM PST\nN232TJ T206 Paso Robles Muni (KPRB) Thu 04:15PM PST Thu 05:26PM PST Thu 05:26PM PST\nN4098D C182 Nut Tree (KVCB) Thu 02:13PM PST Thu 03:37PM PST Thu 03:37PM PST\nN983HP Paso Robles Muni (KPRB) Thu 02:04PM PST Thu 02:53PM PST Thu 02:53PM PST\nT74 Paso Robles Muni (KPRB) Thu 01:52PM PST Thu 03:04PM PST Thu 03:04PM PST\nT75 Paso Robles Muni (KPRB) Thu 01:47PM PST Thu 02:34PM PST Thu 02:34PM PST\nN43701 PA32 North Las Vegas (KVGT) Thu 12:39PM PST Thu 02:57PM PST Thu 02:57PM PST\nN245FR C172 Paso Robles Muni (KPRB) Thu 11:52AM PST Thu 01:12PM PST Thu 01:12PM PST\nN8311K PA32 Santa Monica Muni (KSMO) Thu 09:26AM PST Thu 10:40AM PST Thu 10:40AM PST\nN25281 Boulder City Muni (KBVU) Thu 08:51AM PST Thu 10:40AM PST 10:40AM PST (?)\nN488PJ C182 Visalia Muni (KVIS) Thu 08:38AM PST Thu 09:09AM PST Thu 09:09AM PST\nN232TJ T206 Paso Robles Muni (KPRB) Wed 05:07PM PST Wed 06:02PM PST Wed 06:02PM PST\nN1133G COL4 Nevada County (KGOO) Wed 04:07PM PST Wed 05:22PM PST Wed 05:20PM PST\nN983HP Paso Robles Muni (KPRB) Wed 12:24PM PST Wed 01:54PM PST 01:54PM PST (?)\nEJA966 C750 Van Nuys (KVNY) Tue 08:24PM PST Tue 08:52PM PST Tue 08:52PM PST


url: =Nupi naupaai te’ lungsim :: ZOMI DAILY\nposted on 23 July 2018 at 8:21 am Lomkholna: News, Siamsin\nNumei naupaai te lungsim nidang tawh kibanglo hi. A naupaai laitak lungneu thei uh hi. A kap nuam dan, a nui nuam dan, lungdam zel, ciimtak zel, lungsim lau zel, hehsuakbaih, sintom zel, khat veivei dipkua thei hi.\nHihpen tacil ding a paai numei te bek hilo in ta 3-4 a neikhin nupi te nangawn in tuakkha den uh hi. Hibang hun ciangin lungsim deihna bangin mawk gamtatkhak loh ding kisam hi.\nKa ta hong suahciang a mel bang a ci tam, khut kim khe kim in ka mu tam, nausuah gimna ka thuakzo tam, numei maw pasal hong hitam, ka pasal in hong it sak taktak tam cihte a hizongin nausuah khit ciang inn nasep, zum nasep leh nasep khat peuhpeuh ka sem zom zolai tam? cihbang a hizongin thusaupi numei te in ngaihsunsun uh hi.\nTuabanghun ciangin numei naupaai te in nakhatpeuhpeuh lungluttak in sem ding, midang (veng) te kiang khawngah hawh ding, TV en ding, kimawl ding, laisim ding, lasa ding, thuthakzakna laite tawmtawm en dingaa ngaihsut hoihlo te beisak ding hi.\nKhuapi munpawlkhat ah naupaai laitak leh naungek kepzia sinna te om hi. Tuate ah pai ding hi. Tuabangsepna in lungsim hong cidamsak hi.\nTualaitak in pasal te in zi te thapiakden ding, telsiam den ding ki sam hi. Ta ding pasal bek deih, numei bek deih cihte genlo ding hi.\nNaungek in thei a hihmanin deihtawh hong kituak kei leh mibanzolo thei hi. Naupaai laitak in numeite a melhoihpen laitak hi se hi. Numei te lungnopna ding pasal te in tua hunlaitak limbawl mahmah ding, it mahmah ding kisam hi. Siamsin Library\nPrevious: Malaysia, PJ vengsungah damiah taihin mawtaw asuhsak laitak Video ki khahkhia\nNext: Kalaymyo khuasung ah guihtheih khamtheih tawh akiman tammahmah


url: =cinergis - v.12 - n.2 - 2011 (cev)\nCinergis - v.12 - n.2 - 2011\nCinergis. 2011.\tNúmero 2.\tVolume 12.\nRelação do Excesso de Peso e do Percentual de Gordura Elevado com a Aptidão Física Relacionada à Saúde e Pressão Arterial em Escolares Luciana Tornquist, Leandro Tibiriçá Burgos, Hildegard Hildegard Pohl, Cézane Priscila Reuter, Debora Tornquist, Carlise Felkl Prevedello, Éboni Marília Reuter, Miria Suzana Burgos 1\nAssociação do Imc com Fatores de Riscos a Sindrome Metabólica em Meninos de 10 a 18 Anos André de Camargo Smolarek, Wagner de Campos 14\nConciderações Sobre a Oxidação Lipíca e Seus Limitações: o Possível Papel do Fracionamento de Carboidratos André de Camargo Smolarek, Fernanda dos Santos Gomes, Tácito Pessoa de Souza Junior 21\nPrevalência de Sintomas Respiratórios e Tabagismo em Escolares de Santa Cruz do Sul - Rs Viviane Schmidt, Renan Trevisan Jost, Ricardo Gass, Dannuey Machado Cardoso, Isabella Martins de Albuquerque, Mario Bernardo Filho, Dulciane Nunes Paiva 29\nEstilo de Vida, Saúde e Bem-estar de Escolares: Percepção do Ambiente Escolar e da Educação Física em Uma Escola Municipal de Novo Cabrais-rs Éberson Pereira Gonçalves, Greice Graziela Morais, Éboni Marília Reuter, Leandro Tibiriçá Burgos 38


url: =Blog de xWanderer - @UnicornTashi - Skyrock.com\n# K I S A R A G I Structure / Innerpartysystem .\nCréation : 23/06/2012 à 07:58 Mise à jour : 20/11/2015 à 11:12\nJe vous en supplie... je vous en pris...\nQuand vous utilisez des modèles, ou des bases, ou des images déjà faites et que vous repassez dessus...\nje vous en pris, Jesus Morray Joseph...\nMettez un lien...\nUn peu de respect entre nous, Artistes...\nFACEBOOK ; ASK ; FAN-ARTBOOK ; DEVIANTART\nCode Ami 3DS : 4399 - 0402 - 5101\nBIENVENUE A TOI, JEUNE KARIBOU !\nOuai j'sais qu'on écrit ça caribou, mais c'est la faute de Tashi'.\n 320 | 786\n# Posté le samedi 23 juin 2012 08:29\nModifié le vendredi 20 novembre 2015 11:12\nEn reconstruction lol. T T\n 201 | 37\nModifié le mercredi 25 février 2015 12:03\nLaissez un commentaire ici pour être prévenus ! è7é/\nAVEC FACTEUR TASHI' DA RAINBOW KARIBOU\n✝ ; ✝ ; ✝ ; ✝ ; ✝ ; ✝ ; ✝ ; ✝ ; ✝ ; ✞\nMERCI A TOUS CEUX QUI ME SUIVENT ♥\nPapi Wandy vous aime\n 231 | 284\nModifié le mardi 01 juillet 2014 07:00\nSouvent j'me dit que j'ai vraiment une écriture dégolas. =w="\n 368 | 118\n# Posté le samedi 23 juin 2012 08:13\nModifié le mercredi 25 février 2015 12:12\nSO CUTE - Beuuh\n 271 | 81\nModifié le dimanche 21 décembre 2014 06:19\n 155 | 14\nModifié le jeudi 23 octobre 2014 07:33\n 345 | 110\nModifié le mercredi 25 février 2015 12:08\nDesign by xWanderer - Choisir cet habillage


url: =LAMKA KHUAPI LEH ZOMITE. Agelh - Kham Lam Tuang - Laibu Saal\nHome > Thuluui/Articles > LAMKA KHUAPI LEH ZOMITE. Agelh - Kham Lam Tuang\nLAMKA KHUAPI LEH ZOMITE. Agelh - Kham Lam Tuang\nLAMKA KHUAPI LEH ZOMITE\nAgelh - Kham Lam Tuang\nZosuante tenna khuapite lak ah Zomite tenna Lamka khuapipen Manipur gamah Imphal/Phaipi(Capital) khuapi lianpen ahihi.Mizoram ah Aizawl, Champhai, Lunglei etc..Myanmar gam ah Kawlpi-Kalaymyo,Tedim, Falam, Hakha ete.. hi-in Tozang Kamhau Ukpi pa Pu Hau Cin Khup tutna mun ahihi.Zomite Sak leh khang(Kawl gam,Vaigam etc) ah kikhen in, Ih om mah bangin ei leh ei ki ukna sangin mite ukna or kipawla uk khopna a hihi.Mizoram ahih leh full State/Federal State ngahin thuneihna sangpen tawh ki uk uh hi.Lamka khuapi pen Manipur state sung ah aom zenzen hangin Zomite tenna khuapi leh ko khuapi hicihzah dingin mihing Zomite tamna a hihmanin Zomite tangthu ah atheihhuai khuapi khat a hihi. Laisimmite leh tangthukante adingin deihsakna tawh Internet-Website leh laibu dangtte etkak in kong gelh hi.Pu L.Keivom(Pu Lalthamuang IFS gelh Zoram khuavel Vol.2,Aizawl, Lengchhawn Pringting,1997) pan etkak in atomin kong gelh hipi pen hi.Lamka khuapi leh Zomite kizop khak na, Meitei te (Meitei Leng/Ukpi/Kumpite) tung siah ih piangei mah hiam? cihzong ngaihsut huai hi.Zogam mah hiam? Meiteite gamsunga tenga mitamthu leh a kilaihtozel Constitution/Law siksanin Lamka khuapi Zosuante in atuhtuh i hiam?cih khong zong kan huai kasa mahmah hi.Namdangte adingin thupha bawl minamte ihiam? Midangte adingin galnam ihiam?cih zong ngaihsut huai mahmah ding hi.Ei ma ngahdinga kilawm angah i hihleh pankhop ding, I ngahloh dingpi ahihhang thagum hat leh thukhun ombang in ngahding ahih leh zong sepkhop ding ahihi.Ei leh Ei Politic Party or National Movement sem kisa in,hah kat mahmah lengzong I sang gamte in Kuki mindingbek,Zomi mindingbek, Paite or Tedim minding bek hong cihkhak ding zong pilvan huai hi.A hang om ahih man in kong genngam hi.Kum 1965 a MNF/A(Mizo) Pu Laldenga makaih in Mizo nammin zang in State Government khat neih ding cih natangko hi.Lamka a om Zosuante tampi tak in napawl in(support) uh hi.Thahdo leh Hmar in sawtpi zui uha,tuni dong lawhtak neilo uhhi.CLA Pu Tun Kho Pum in sihlawh hi.Tu ni in Churachanpur khuapi min Lamka tawh laihding gelna pen thulianpikhat ahihi.Zomite khutsunga ompen Zomite thuneihna hia,Zomite tenna pen a gamnei masa leh a ukom cih i theihding thupi mahmah kasa hi.Israel mite galdo mitammuang in Lamka zaang ah Paite pauzang mitam imuan leh thu umlo mite khutsung ah I tungtheizaw lai ding hi.I Minam leh I Gama ding semte in"Ka Pasian leh Ka Minam metna ding"cih I Politic,Party, Nationalism hi tawntung ding in kong hanthawn hi.\nMeitei Lengte(Meitei King) in mau ukna gammah uk in ahizongin Singtanggam ukkhalo uh hi.Tua bek hilo in India in Independent angahlaitak August15,1947 in zong Manipurgam India gamah kigelh khalo in 1949 kum in Meitei Kumpi nunungpenpa Maharaja Bodhachadra Singh in Shillong ah India Kumpi tawh thukimnalai "Treaty of Accession"kici amipihte dongselo in min vathuh ahihmanin tuaa kipan Manipur gam Zanglei lelh Singtangtam India gamsuak ahihi.Sumbang zah India Kumpi in pia cihzong kitheilo hi.Tuhun hileh a inn Lamka Nupite hiam?Phaipikhua Nupite hiam?in halsak taktak dinguh hi.Ki Ukna genna ah Meiteite atuamin kiuka,Zomi leh Singtangmite atuam in ki uk uhhi.Meite te gam ah singtanggamkihelkhalo cihnatawh kibang hi.Singtanggam hausate in Siah pia ngeiuh a hih leh Manipur gam Singtang gamzong Meitei gam cihna ahihi.\nHihthutawh kisaiin, Zomite khuasat tangthu leh Hausa sepna tangthu ah Meitei Lengpa kiangah gamngen in paiuh cihom zeuhzeuh ahihmanin Singtanglam kawitan Meiteite gam hiam?cih hongphawk kik sak thu ahihi.Kalaigelhte behlapl leh thu kicinglo tampi omdinga,nong na ngaihsiam ding uh kong thum hi.\nA.CHURACHANPUR KHUAMIN NGAHNA\n1.Ki ukna (Administration)\n(a) Mangkang te Ukna Manipur gampen Leitungah Kumpi gam kizomsuakte lakah asaupen khat in kiciamteh hi.Hih kumpi gammin pen "Ningthouja Dynasty"33AD-1955 AD ciang hiin Kumpi tuamtuam 76 kilaih hi.Kumpi gam tangthu tawh kisai ah ei khongte vasim mawhgualding hilo dan hi.Bangzahtak in Meiteite tangthu ah akiphiattheilo siksanding Kumpi gamtangthu aomzongin Indian Constitution ah Schedule Tribes(Minority)minam tomte hamphat na(Principle Right) om ahihmanin Zomite hamphatna tampi tak guan hi.AD 33 kum (1st century) in Ningthouja kumpi gam KHABA BEH/NAM te in hong phut khia uhhi.Kumpi gam khuapi pen Imphal khuapi mah ahihi.\nKangla khuapi ah a kumpi tokhom tutna hongphut masa uhhi.Imphal gun phaizangkimteng uk masa hi.Agam kekbeh zel in Luwang,Moirang,Khaba-Nganba, Awngom, Sarang-Leishang Them leh Khuman te tawh ukkhom hi.\nKum 33 AD pan amasapen Kumpi Nongda Lairen Pakhangba(33AD-154 AD) hi-in, anunungpen Kumpipa min Bodh Chandra Singh(1941-1955) ciang Kumpi 73 kilaih hia,Kumpi gamkhatding in leitungah akizompaisuak asaupen in kiciamteh hi.(Hih Kumpi gam icihciangin gentehna in-China bang Cho/Jo (Zhou) Dynasty Chin Dynasty bei, kipan cihbang ahizong,Myanmar bang Parliament Democracy, Revolution Council-Socialist,Junta –Marshall law, cihbang in ki ukna leh Kumpi gammin kilaih zel hi).Kumpi khanggui ki luahnamte a hi uh hi.\nAhangin ah Kumpipa tapa,tanute amin lawhdan aphuah uh ciangin atutte,atusawntehihna(title) piakding dan Ningthou Royal Family buai hiin "Major. Maxwell in na ciamteh hi.AD-1790-1891 kial khong in (8th Century ) Hihdhu biakna hong zuih uhciangin Hindhu Biaknate zatdan "Raj Kumara" or "Kumari" hongzang uhhi.\n1824 Kum in Meitei Kumpi Gambhir Singh uksakin Kawlte in simin, Meiteite ukna Kabaw valley ciang laksak hi.Mangkangte kiang huhna ngenin Mangkangte in Kawlte simin ahizongin Kabawvalley Kawltetungah pia sak zawsawwp hi.Kumsim in Meitei lengtung ah Zangna domna(Companssation)Rs.6,370 ngah hi.Hih Mmeiteite gamtanna tunidong agamnuaimite uh alungkimlo in ngah kikding lamen uh ahiden uhhi.Hih huna kipan Asssam gam,Cachar a Mangkangomte damdam in hong kikhinsuk uh hi.Kum 1891 pan in Mangkang Kumpunugam (British-India) North East India State sagihte Assam Province khatin ki ciamtehin Manipur gam zong Mangkangte ukna nuai ah kiukta hi. Manipur gampen AD-1889 pan 1948 ciangAssam Governor khutnuai ah ukto uh hi.\n(b) Meitei Kumpi(Leng/Reng) Nunungpenpa\nAmin namthum neia(1.)Churachandra(2.) Churachad (3).Maha Raja Meidhingngu Churachandra Singh ahihi. Kum 1886 in piangin,Kum 1891,September 22,in kumnga phapan in 18 kumpi tokhom(throne) ah tuta hi.Kum 1907 pan in Kumpi taktak in kitangko ta hi.Ajmar College ah pilna sinhi.kum 1918 in "MahaRaja/Maharaja" title leh ''Nighted'' ngah in,Kum 1938 iin Sir Churachand Singh za ngah leuleuh hi.kum 1941 in si hi.Ama khit cianga Kumpi sempa Maharaja Budha Singh in kum 1941-1955 ciang sem hi.India in 1947 August 15 ni Independent angahlai in Manipur gam kihello hi.1949 in Meittei Kumpipa (Lengpa) in thukim in India tawh Shillong ah minthuh (Treaty of Assesion) ahihmanin tunidong India gamnuai ah om ta hi.Hih aminmai uha Raja akoihte uh Hindhu biakna a suahuh ciangin a zat uh ahihi.Myanmar in zong Maha,Raja,Kumar cihte limzatmahmah in Vaite mawksim mawh theihloh ahihnna kitel hi.\n(a) Suangpi khua Pu Semthong Hausa\nKum 1891 in zong Meitei Lengte/Kumpite mah in atunga igen mah bangin uk hi.Mangkangte in Zomite leh Meitei Hausate gamgi ah a buailohna ding galkido lohna dingin Hausa laipite ah gamgi kiciantak in gelhsak in hong uk hi.Tua mahbangin tulaitaka Lamka khuapi (Churachanpur) kici kimtengah Zomite tampi omnai lo ban ah Meiteite zong omnailo uhhi.Khualian khat hiin Sakllam ah Tuithapi(Khuga River),Khanglam ah Tuilalui,Nitumna llam ah Kawite lui,Nisuahna lam ah Paldaikhua om in tuapen Thado Haokipte gam hiin Suanpikhua Hausa Pu Semthong uknna nuai ah om hi.Suangpi khuapen tua Lamka khuapi khanglam Singtang khua Km 3 gamla ah om hi Suangpi cihhia,Suangtungah Kapawlpi naphut in Jesu kammal bang phawk huai hi.Khuamin Suangpi ahihi.( Note-The western village of Suangpi( also known as Old Churachand or Mission Compound) further west. Thhe western village of Suangpi was originally a separate village,15 km west of Lamka village.The western frontier of Suangpi(Old Churachanpur) and the eastern frontier of Lamka had different origins until they recently merged).\n(b).Suangpi khua ah Mangkang galkap Phualpi koih\n1917-1919 kal Letung galpi masa in France Labour Corps ah pai dingin Zou leh Thahdo te in nial in Mangkangte leh do uh hi.Tua hangin Mangkang galkapte Suangpi khua ah Platoon khat koih in (Outpost) mun hongsuak hi. Tedim gam ah Sukte leh Sihzang in Mangkangte do in Thangmual(Fortwite) a Galkap phualpi Falam ah tuah uhhi.Thahdo leh Zo in Mangkangte do in Thahdo khua Suangpi ah Mangkang galkap phual kituah hi.Galdo na ah I metdan leh isupdan kibanglo hi.Thahdo in galdoa,a khua ah galkapphual aom man in a khuamunmin kilaih kikvevea,tuni a Churachanpur ahihi.\n(c) Suangpi khua SDO Central\nKum 1919 panin Singtang gamkhua khempeuh Sub-Division thum in khenin Mangkangte in uk hi.Tua hunin Suangpi khua ah South Sub-Division Officer (SDO)Office koih uh hi.( By the Order of Sir Nicolas Beatson Bell,C.C of Assam,Suangpi(Songpi) Sub-Division was established on 16 October,1919,with It's Headquarters at Suangpi.An ICS Officer,BC Casper,was the first Sub Divisional Officer,B.C Casper,was the first Sub-Division Officer at Suangpi/Songpi).\nKum 1919 in France Labour Corps apaite hongciah kik in,1921 kum in SDO pa Major.Gasper in Sialkhat goin pawibawlpiha,Meitei Kumpi(Lengpa)Maha Raja Meidhingngu Churachadra Singh zong vapai kha hi.Tuaa kipanin Meitei Lengpa mintamin Suangpi Sub-Division leh Suangpi khuazong Churachanpur in kilaihta hiciin tangkosak hi.Suangpi aciteitei peuhmah gilbem ah khumding cih tawh tangko khomsak hi.Meiteite gam ahihna kitel mahmah hi.\nSuangpi khuamin Churachanpur ah alaihzawh uh kum-9 khitciangin Sadar Sub-Division tawh gawma ukkhopding in tuahkik uh hi.\n(d) Suangpi SDO Office Mission Central suak\n1930 in NEIGM-North East India General Mission G S H.H. Coleman in anaseppih Dr.Grouzier tonpih in tua SDO huang Mission Compund a zatding Meitei Lengpa kiang va ngenuh hi.Meitei Lenpa tanu adamloh tawh kituaka Doctor pa in bawldam hi.Meiteilengpa lungdamlua in Mission munpi zatdingin phalna pia hi.\n1938kum in Lakhipur khua panin NEIGM Mission phual Churachanpur ah tuahto uhhi. Missionary pa Coleman in hih Mission munpi ngakdingin Dr.Grouzieer koih in,amah Cachar gama Meiteite kiang ah Missionary mun khat hongin Mid -Mission ciin,Alipur Hosipital tudongin kici hi.Leitung galpi nihna lai in Japan galte hongtungin Saidang tangdung ah kinga uhhi.USA galkapte in Tuthaphai khang lamah galkap phualpi mun koih uhhi.Zato zong khat lampah uhhi.Churachanpur Civil Hospital kiphuhna ahang leh aphut khia America te cileng kikhiallo ding hi.\nKum 1947 August 15 niin India in suahtakna ngahta hi.Tua ahihmanin Imphal a Manipur British Political Agent nunungpen G.P.Stewart New Zeland gam Nelson khua pan in hongpaipa zong British kumpinu puankhai kila khiain India (Bharatnamta) puankhai kikhaitota ahihmanin agamuh aciahkulta hi. Hihmangkangpa pen Mizoram a Supertintendent asemlaka Laipilna sangpenpa Mr.W.L.Scott makpa ahihi.\n1948 khitciangin ei leh ei kiukding hita ahihmanin Churachanpur nisuahnalam teng uknading munpi Churachanpur mahtel in Circle Officer Inn dinggel in Pearson Mangpa,President-Manipur State Durbar (PMSD)leh Special Officer Pu Thangkhopao Kipgen te in Churachanpur(Suangpi khuamun) ah leh kiksangin America te Hosipital munlui innte puaha Circle Office koihding khensat uha tuamun NEW CHURACHANPUR min kiphuak leuleu hi.Asawtlo in kikukna kikhangsak in Circle Office munpen New Churachanpur kiciin,Suangpi khua NEIGM munpi Churachanpur kicipen OLD CHURACHANPUR MISSION COMPOUND kici hi.Atop ah NEW leh OLD omnawnloin CHURACHANPUR kici tahi. Suangpi (Old CCPur) pan a kituahna hang pen NEIG Mission Compound in munluah ahih man in ciin,ciamteh uh hi.\n4.NEW LAMKA-Township Level\nNew Churachanpur hongdincil in ah Pu Thang Zam Gangte in Hill Town ah Hausa sem hi.Thangzam Road zong Lamka ah minneikhat om hi.Shri Paukhothang Guite in Hiangtam Lamka(Lamka tung) ah Hausa sem hi.PuZenhang Valte(Hmraminam Varte pan Tedimgam ah Valte kici) Bijang lobuk ah khuabawl in Hausa sem hi.\n(a) Township Level\nNew Churachanpur hong piantungin Khua tuamtuam thum Pu Thangzam Gangte khua leh Hausa sepna HillTown,Pu Paukhothang Guite Khua leh Hausa sepna Hiangtam Lamka(Lamkatung), leh Pu Zenhang Valte Khua leh Hausa sepna Bijanglote kigawmkhom in Khuapikhat kiphut ahihi.Lamka om kei leh Churachanpur khuapi acingtheilo cihna ahihi.\nKum 1961 in Lamka Township dinmun ah kikoihto in Khuapisung huam(Notificatified Area) Km.6.5 azau hi.Kum 1970 panin Township Committee kitela Veng(ward) 12 in kikhenn,Vengkhat ah member-1 tek kitelkhia hi.Kumpi lamte mitel-2 tawh aavekun mi-14 (member-14) ahiuhhi.\n(b) Municipality -Kum 1988 panin Municipality khuapi dinmun ah kilamsangto leuleuin,Kum 1990 panin Veng-16 in kikhenhi.\n2.Bijang leh Hmarveng\n3.Sielmatleh Zomi Colony\n(Laigelhdangte in hong behlap ding in kong cial)\n(c) Township Census Areas-\nKhuapisung (Census Township) huam mipi kisimna ah hihveng kigelhteng Tuibuong, Bijang, Sielmat,Zenhang Lamka,Rengkai,Luooa veng, Nehru marg,Salem veng, Hil Town, Upper Lamka,Chapel Line,Headquater veng,Chienkonpang, D Phailian,Bungmual,Pearson,Thingkangphai,Ngathal,Kawnpui,Mualkot,Gangpimual,Mission veng,Lhangmem,Gangte veng,Zenlangveng,Pangzawl leh Lanva veng veng -28 ah hihi.Ahizong in khuapi huama om Zomi Colony,Hmar veng, Simveng,Hiangzou veng leh Zouveng te a hihi.(Note- It has urban status according to the lates official recorded.On 11 July,2006 A.K. Sinha,Duputy Commissioner Cum-Chairman of Autonomous District Council,CCPur,declared some parts of the town as census Town).\nB. MANIPUR STATE KI NGAHKHIT MANIPUR SOUTH DISTRICT\nKum 1971 Manipur State in (Statehood) hong ngahciangin District -8 in kikhenin Sub-Divtion kici Lamka pen Manipur South Distrct (MSD)ah kilamto in,tuasung ah Sub-Divition Office (SDO) munnga in kikhenin 1.Churachanpur-Lamka 2.Henglep 3.Thanlon 4.Tipaimuk Road ahihi.MLA Constuency -6 neizo hi.\nC.LAMKA –CHURACHANPUR DISTRICT LEVEL\nKum1969 in Churachapur pen Manipur South District pan in Churachanpur District level in ki koih hi.( Govt of Manipur Secretariat Revenue Department Orde No.43/2/81-R(Pt) dated 15th July,1983 (Manipur Extra Ordinary Gazette No.174 dated 15th August,1983).Tuin Churachanpur District(2016) Sub-Division 5 in kikhena,Tipaimukh, Thanlon,Chura Chandpur, North Churachandpur, South Churachandpur, Churachandpur Town leh Singngat te CCPur Sub-Division ah ki hel hi.\nD.KHUAPI SUNG KHANTOHNA\n1.Lamka khua miphazah(Population)\nKum 1981 misimna(Census) ah mihing-20,769,Kum 1991 in 1,79,04 om in Pasal 90,565,Numei 85,478 Mihing pen 40000-45000 kala ah omdingin sehtheih hi.(L.Keivom,Zoramkovel Vol.-2). Kum 2001 a District bup miphazah vekpi 228,707, Numei leh Pasal kikhaihna(Sex ratio) Pasal 1,000 ah Numei 993 oma,Manipur state bup 978 in kikhaia,CCpur District Numei,Pasal a tam kikhaihzia hoih zaw hi.Lamka khuapi sung(CCPur) bek ah mihing 50,000 omding in ki ngaihsun hi.(2001).\nMihing tammahmah a ingaihsuthangin Aizawl khuapi ah kum-10 sungin azahnih khang Kum1981 in 7,4493,Kum 1991 in 1,54,343 ahihi.\n(Mizoram pen apunglua zong thukhat Aizawlkhuapi gamsung gampuapan tunbeh,Numei leh Pasal kitenglo taneitamna hangzong hipen ding etc Kham Lam Tuang muhna).\nThe population Developement of CCPur(Lamka )\nNames Status Population Population Population\n1991-03-01 2001-03-01 2011-03-01\nManipur State 1,837,149 2,293,896 2,855,794\nCCpur District 176,184 227,905 274,143\nRengkai 4,403 8,293\nZenHang 7,408 7,771\nTotal –Hill Town +Rengkai+Zenhang=18,357 peoples(2011) Source- Census Commissioner Rand MC Nally-Delimalution Commission of India,2011)\nSaptuampawlpi leh Biakinn tamna hi.Baptist Association bek zong 6 bang om hi.\nKum 1986-1987 kikal in MSD sung ah College-2 bek ompan in High School(HSS)-47,Juniour H/S-75,P /S-450 om hi.Center Government Secondery School-Llapuithluai Foundation School is offered by CCPur District-Computer Sciense,Affiliated to Board of Secondery Education,Manipur(BSEM) school tampi om in, CBSE affiliated -Jawahar Novodaya Vidhyalaya(Tuinom),St.Paul's Institute(New Lamka),and Rayburn Higher School(New Lamka) a hihi.\n4.Minam Pau Tawh kizui khenna\nNidang in Lamka khuapi ah Kuki,Naga,Meitei bek in kiciamteh zaw deuh hi.Tu hun in Kuki,Zomi,Mizo groups ah Paite pau zang mimal tampen ahihi.Community ah Paite,Simte,Mizo,Hmar,Thahdo,Gangte,Tedim-Chin,Vaiphei,Zou etc om hi. Meitei te zong teng in,Manipur gammi hilo namdangte Nepalis,Biharis,Mlwaris leh Punjabis etc zong teng uh hi.\n1.PU ZEN HANG VALTE LEH ZEN HANG VENG\nL.Keivom(PuLalthamuong)gelbangin kong gelhding hi.Tuithaphaia Lo bawla khuasatte lak ah minngahpen Pu ZenhangValte ahihi.\n(a) Valte(Varte) Behthu-Zenhang Varte(Hmar) hiloin Valte beh ahihna hi bangin gen hi.Amau Zenhang Valte Pu leh Pate pen asanggamte uh Varte behdangte bangin Ciaului kanlo in, Chin Hills pan in Manipur gamtung pawl ahih uh hi.Api leh Pute uh tuma kum 400 laiin, Champhai(Tonsim) ah Ukpi(Lal) ahi uh hi.Pu Zamthattvung(Lawipa) kici Ukpi hunin Zote(Jote) tawh pangkhom in, Anal mite nawhkhia uh in tengkhom uh hi.Pu Zamthatvung(Hrangchal,Laitlang) in Zunung,Tong in, nasiatak in pawibawl hi.Ahih hangin Vartepa apawibawlna uah hehsak kha uha,Vartepa zong azanzan in atate Varkila leh Chonthanga tawh Lamzaangte khua(Guite Manlai) in vabel uh hi.Anungciangin a Uzaw Varkila pen apatawh asanggamte kiang Mizoram zuanin Ciaukankik uhhi.Anauzaw Chonthang(Tonthang) in Lamzaangte ziin nei ahihman in apate zuinuam nawnlo in tengsuak hi.Tuaa kipan in Pu Chonthang suante in Tedim(Paite) kamzang in Varte cinawnlo in Valte kici uh hi.Pu Zenhang zong kum 1905 a ChinHills a khuakhat Pangzaang khuaa piang Pu Chonthang suante lakah khat ahihi.Pu Zenhang pen Pangzaang pan in Kansau ah lal uhhi.1908 in apa Pu Kam Thuam leh pawlkhat Manipur gam Tonglon khua ah Pu Ginzathang tapa Pu Pumzakham khua ah tengkhom uh hi.Pu Zenhang in Pu Ginzathang-Hatzaw tanu Pi Manghencing kitenpih hi.Kum 1927 in Suangpi(Churachanpur)SDO Gasper Mangpa kiang ah Peon (Sawltak) sem hi.Myanmar gam Valte behte Pu Chonthang suante ahihi.Varte cih akang ango cihna hia,Valte cih pen a Val,a kideihlo cihna tawh kibang hi.Abeh min uh abultak koizaw cih amau behneite kipsak hizaw ding hi.\nKum 1929 in kum 20 khong paikhit huna Pu Zenhang in Pu Semthong gam angetna angahloh pen Kumpi lamte phalloh pen Tedim Road leh Tuithapi luikal agam aukpa Pu Semthong lahsita in, tuamun angahding kilamen a hihman in kumpitung(apu)ah ngenin ngah hi.Pu Zenhang in Khuakip satnuamlua kisa lodankhatin bawlphot in, Bijang lobuk ciphot hi.Kum 1930 in khuasatna dingphalna ngen in Bijang lobuk mah ci masa hi.Kum 1945 Galpi nihna beikhit Manipur Politic Agent (Bawrhsap) C.Gimson in Hausa hihna patta(Certificate of Reconization) pia ta hi.(Misc.Case No.398 of 1945-46).Tua hunin Bijang lobuk leh Lamka nuainung inn-21 khong bekpha pan hi.A hizong in amah Pu Zenghang sihma in,Inn leh lo hong kibehlap in Lower-Lamka,Lamka nuai khempeuh Inn-1000 val cingman hi. Pu Zenhang Valte khua hongsuak a hihman in amah Lamka nuainung khempeuh Hausapa hipah hi.1905-1984 in Churachanpur khuapisunga "ZenhangValte Bazar" athupipen leh aminthangpen ahihi.Meiteite in "Zenhang Lamkhai" ciuh hi.Lamka cihmin piankhiatna zong hipah hi.Churachanpur khuapisung ah Lamka pen khualianpen hia Lamkatung(Upper Lamka) leh Lamka nuai(Lower Lamka) in kikhen in Lamka nuainung khempeuh Pu Zenhang Valte ukna ahihi.\nMinam leh gam itna lamah zong hahkatin panga Manipur Kala Academy minphatna ngah hi.\n(d) Mualsuang Phawkdetna Phut\nKuama hihngeiloh Indiia Kumpi luite India nampa Mahatma Gandhi,India PM Jawaharal Nehru leh Topa Jesu te phawkdetna suang ZenHang Bazar ah phutin pawi bawla tuani in Sial-2 go in annvak hi.\n(e) LAMKA bom pan LAMKA khuamin\nPolice Station ah Mizoram State paina Tipaimuk Road,Chin State pana pai Tedim Road,Gun paina Sugnu Road leh Imphal paina Tedim Road te Churachanpur Imphal Road kicite omna, Lamlianpi LAMKA BOM (JUNCTION) ahihi.\nTedim(Paite) in Lamka,Lusei(Mizo) in Kawngthuam,Hmar in Lamthe orLamthuom,Meitei in Lamkhai ci hi.Mangkang te in Junction ci uh hi.Pherzawl Hmar lampaina khuakhat Lawibual khua akici om hi.Atungin "Lamka" cisamna pi "Lawibual"cinuam tamzaw ahihmanin damdamin "Lamka" ci dingbeiin Lawibual khuamin mah puasuak hi.Tua mahbangin Churachanpur zong "Lamka"cinuam pawl hongtamsemsem in Churachanpur sang in Lamka kicizaw hi.NewLamka cihbang om hi.\nPu L.Keivom in bel Kum 1999 in Aizawl khuapi ah Veng-50 omhi.Tuate ng hiam?Ei Zosuante khuasatna min zangnuamveve ihih leh sungah Vengkhat minzang in Aizawl ci nawn kei leng ahithei mah ding hiam?Churachanpur zong a khuapisunga vengkhat Newlamka khuamin Churachanpur khuabup mintangin Lamka cileng a hizo di ZO KHUAPI or SUANGPI ci lelleng zong bang ciding hiam?cih ama ngaihsutna(Concept) gelhhi.(ZoramKhawvel Vol-2,Aizawl,LengchawnPress,2nd edit,1997p.129-154) Zomite in a Lamka khuapibup(CCPur) LAMKA Khuapi kicikhin in, ZOGAM bang phutkhiazo leng cih lunggulh sunmang(Day dream) ahi hi. Ngaihsutna tuamtuam cihding hi.\n2.GO CIN KHUP VENG\nKum 1957 Singkaiphai I cih leh tua Go Cin Khup veng kikal gamlakpi mah hilai hi.1931 kum im Pu Go Cin Khup Sanglaihilh sia semin a Pensen khit ciangin gamleiin amamin tamin Go Cin Khup veng kici hi.\nAtunga thute I etciang in Zomi te in Lamka cihmin deih mahmah bekhiloin,New Lamka bang a omkhin ahihi.Zomi te bek Zosuante hi in,Paite kampaute Kammal zat bangbang mah Lamka cih hoihzaw maw?I vek a ki kumkhoma,Khuamin kician zaw lungkim penpen zatding maw cihzong ngaihsut huai thukhat ahihi.\n(Written by Kham Lam Tuang –Zomi Times Weekly News ah Managing Editor, Zomi Post Reporter semlai hi. Email. tgtuang@gmail.com,+95933567674, +95262359806, Kalaymyo).\nH Thangsuankhup June 23, 2016 at 5:02 PM\nHiangtam Lamka saattu "Pu Paukhothang" hilou in Pu Phungkhothang hizaw diing hi.\nItem Reviewed: LAMKA KHUAPI LEH ZOMITE. Agelh - Kham Lam Tuang Description: Rating: 5 Reviewed By: Cinpu Zomi


url: =Ngaihdamna a om kei\nYou are here: HomeColumnsKamzalian TomgingNgaihdamna a om kei\nWritten by Kamzalian Tomging Published inKamzalian Tomging Friday, 17 January 2014 16:57\nNgaihdamna I cih I pupa dan ah a om het kei. Ken zong lamdang sa ing. A lamdang nihna ahihleh, tu hun ciangin koi a kipan ngaidamna hong piang a hia, cih ahi. [Eh, ngaihdamna om kei leh hing kei ni. A diak in kei. Midang te tungah gamtat khelh gen se ngailo in tanau leh sanggam ten hong ngaidam kei leh ka hihkhelh khak toh kituak in hong vunlih khin ding uh ahi.]\nNgaihdamna in cih kristian hihna ci in I hah bawl mahmah hi. Tua bang kal ah khelhna ci tuamtuam, guktakna a kipan huhamna a uang deuhdeuh. Suam, sual, sianthona leh hinna kilaksak ah zaw ngaihdamna en thak ni. Jesu in nungzuite a sinsak thumna ah ‘ka tung ua mawhte ka maisak bang un, koute mawhna zong hong maisak in' cih pen kia bulphuh kha I hiam ci ing. Hotdamna toh kisai ‘lau leh ling kawmin note hotkhiatna nna semkhia den un...’ cih zong a om lamtak thei ing.\nI pupa dan ah, tualthahna ah, a tualthat mipa va tai in Hausa’ Sutpi a va kawi leh tua hun in bang mah loh theih ahikei. Ahihhang in a mawhna toh kituak in thukhen a hi veve ding. I gen thak ding, a mawhna toh kituak in thukhen a hi veve ding. Ki mok ngaihdam theih ding ahikei cih a ciang hi. Revised Paite customary law ah sutpi kawi pa/nu tungah a thuzil a gapna bawl ahi ding a ci hi. A nemzaw a khekin gapna a cih keuhkauh pen eive dik ka sak loh. Tua banah, tu hun ciang in a gapna ding zah a kigelhzah sang a niam zaw a gap pen in natak in khelhna hong ngainep sak hi in ka thei. Nidang in sial 10 pen inkuan khat in a nei khol kei ding. Liau na ding a om ciang in tanau teng pangkhom in a liau uh ahi peuhmah ding. Khat khelhna hang a inkuan leh tanau teng buai kha cih bang bel thu hi mahmah lo ahi. Mite lungsim ah mawh khak ding lauhna ci tuh in a dal lawh kha ding in um ing. Ki gap na tawh kisai a rate ka thugelh, Inndongta level a kiho cih mahmah, a sim in. Khial kha in ngaihdam ngen leng hong ngaidam ding hi cih pen bel thudik himah. Ahihhang in I khelhna hang in a si om ahi cih mangngilh kei ni. Ngaidam cih hi masa lo in 'mit in mit, ha in ha' sawng ahi cih I theih ding ahi. I khelhna te mok maimang hilo a, genmang leh ngaihdam theih mai hilo hi. I mohna te hang in sihna thuak veve kul a Jesu hong si ahi.\nLaw of the land bang in ngaihdamna hilo in khialhna toh kituak a gawtna piak ahi. I theihsiam na ding in demo gen ni. Vaite lakah kingaihdam cih a om hetkei. Traffic red light jump ahihkeh ticket neilo in train tuang hong man le uh, na neihloh man in, ka hong fine sak dah d, a ci hetkei ding uh. Liau d ahihleh na liau veve ding (tawm deuh hi mai thei hilezong free cih om thei lo). Hi khong ziak mah ahi diam i lawm vaite a sepna uah ngentel leh citak zaw uh bang kasa. Khelhna pen ngaihdamna om hiven ci in khialh khak ding laulou deuh hi hang, ci ing. Hih dik zo kei deuh leng zong hong ngaidam, theisiam unteh cih lungsim nei hi le hang ka kisa hi. Ngaihdamna concept ahilo tan ah nei hang a mun tampi ah ngentel lo in kuitung zolo i hi hiam ci ing.\nMore in this category: « Review: H. Pau Za Cin' Late - Tun Leh Zua Lungtup Book review: Unbreakable »\nSunday, 19 January 2014 18:13\nNgaihdamna poimoh mah e. Himahleh mi 2 kikala kingaihdamnain gamsung dan toh kituaka kivaihawmna dausak thei ding hia? Compromise leh pupa dana kingaihdamna i zat ziaka gitlouhna uangsak kha i hi zaw ding uhia? Sut tham ching ka sa.


url: =Naupang Pattahzia :: ZOMI DAILY\nposted on 27 August 2015 at 12:11 pm Lomkholna: Article, Innkuan, Pautunthang\nMihing pen ki thuhilh leh kipattah tang tang a kulte ihi hi.A diakin a hoih lam na te kihilh ki tangsam pha deuh hi.A sia lam bel kihilh luat kul lo in kizui thei ziau lel hi.Mi picing khat i suah theih na dingin naupan lai maha ki pattah zek a kul na hi mawk hi.Bang hang hiam cih leh gol khit nunga ki thuzawh ding pen baih nawn lo hi.Tua ahih manin i ta i naute mi picing khat a hong suah theih nang un i hilha i pattah ding pen nu leh pate mawh puakna ahi hi.\nNaupangte hoih taka i pantah theih nangin naupangte lungsim paizia hoih taka I theih phawt kisam hi.Naupang cih ciang a lungsim a pumpi uh naupang takpi hi.Tua ahih manin picing dana lamet ding hi zen zen lo hi.Pawl khat in naupang thuhilh sun sun le uh tai leh sat thuah pah mawk uh hi.Tua ding hi lo in zawl siama a lungdam lai tak ua thuhilh ding hi zaw hi.Naupangte thulunglut sung pen sawt het lo hi.Thusawt veipi na gen hang mangngilh pah ding uh hi.Pawl khat leu leu in lah it lua liangin zong sat ngam lo ahih manun naupangte kingek sak nuam lel uh hi.Tuabang dan lah hoih lo leu leu hi.A hoihbek khat theih siam\nding hoih hi.\nNaupangte a neu lai mah un kammal kilawm zat sak pah ding ahi hi.Kamsiam pen hoih tawn tung hi.Mi khat peuh a sap nang man taka a sap theih nangun makaih ding ahi hi.Hamsia khong a zakna uah tamzat ding hi lo hi.Bang hang hiam cih leh hong zui pah lian ding uh hi.Naupangte in a etteh masak pen uh nu leh pa ahih manin nu leh pa pilvan kisam hi.Naupangte’ muhna lim limah kam kisel,leh kihehsak ngei lo ding.Gamtat kilawm zong naupan lai mah a sinsak ding ahi hi.Liat khit ciang pen peuh kizum ngaihsut pian mawk hi.Naupangte anneekna mun leh mipi laka awmdan kisin sak huai hi.Siangtho gamtat zong kisinsak ding ahi hi.Na khat peuh peuh ahih khialh uh ciang tai ding mah hi.\nNaupangte tungah i kampaute hih picin tei tei ding hoih hi.”hong sat ding ka hi” na cih leh sat takpi lel in.I kampau banga i awm loh ciang a ngeina danin tuat thei mawk uh hi.Naupangte pen thudot a hat mah mah hun lai uh awm hi.Hibang hun ciang cimtak mawk loa limtaka hilh ding ahi hi.Hibang pana a theih te uh ‘neu thu mangmawh’ ciin sawt veipi ciamteh thei uh hi.Tua ahihmanin hibang hun sungin thuhoih a nuntakna uh a makaih thei ding hilh khak ding thupi hi.\nNaupangte a neu lai un i deihna lam lam ah pantah thei hi hang.Gentehna in hangsan dinga i deihte launa lam peuhmah theisak vet lo ding.Sikha khong peuh tawh khem ngeilo ding.Tua hi leh meidawi lo ding uh hi.A uk ding uleh a lunglut nang ua i deihte nangawn a lungsim\nuah kiguan thei hi.Cihnopna ah kimawlna lam tawh a kipantah leh a khangkhia khat in pen kimawlna mah hong uk to pah ding hi.Tua ahihmanin naupangte pattah ding pen I mawh puakna ahih lam phawk thak ni.Naupang khat a neulai in lampi man tawnsak lecin a teek dongin lampial nawn lo ding hi.\nPrevious: KL sung abuaileh belhtheiding biakinnpi 3 te\nNext: Muanpu leh Manno – 7 ~ Hau Za Cin\nKipumkhat nadingin nungzuihoih kisam ~ Sia Kung Za Mung\nMyanmar, Shan State, Laukkai khuasung kikapna hangin mi 30 val si ~ ZD


url: =Christian Hymn te’ tangthu: Nang Tawh Naizaw Nuam Ing! :: ZOMI DAILY\nposted on 31 January 2017 at 3:00 am UTC+9:30 Lomkholna: Article, Biakna, Hymn, Zamkhatkham\nNearer My God to Thee! (Piancilna 28:10-22)\nSarah F. Adams (1805-1848)\nHih la a phuaknu Sarah F. Adams hi a, numei laphuakte’ lakah la ngaihpen khat a phuak-a kiciamteh ahi hi. England gam Harlow ah February 22, 1805 ni-in suak hi. Kum 43 a phakin si hi. A nuntak hun a tom hangin man nei takin zang hi. Tawl khat sung London ah “Lady Macbeth” ciingin stage tungah limlak hi. A dam loh den luatna hangin a tup bangin na a sep theih loh hangin laigelhna lamah zong min ngah mahmah hi.\n1834 kumin civil engineer leh inventor minthang John Brydges Adams tawh kiteng uh hi. A teen zawh uh kum 14 sung, Sarah sih ciangdong London ah teng uh hi. Amah a theikha mi peuhmah in Sarah’ a melhoihna, na a vak a siamna, a it huaina leh a nuntak zia a hoihnate hangin zahtaakin it mahmah uh hi.\nSarah’ sanggamnu Eliza zong music va mahmah khat mah ahi hi. Sarah’ phuah late tampi a aw ding phuahsak den hi. Ni khat, a pastorpa uh (a upna unitarian hi zawlai!) Rev. William Johnson Fox in a pawlpi mite’ adinga a kaihkhop labu thak a bawlna ah a huh nadingun huhna ngen hi. Tua unau tegel in zong a pastorpa uh nakpi-in panpih uh a, lamal thak dawng 13 leh la-aw thak dawng 62 phuak uh hi.\nHih la bel a inn leh a sanggampa Esau’ kiang pana taimang Jacob in gamsunga a mangmatna bulphuh-a kiphuak ahi hi. Vantungmi a suktuah tawh a tokah tawh a muhna tua a mangmatna pan a khanlawh ciangin Jacob in tua mun “Bethel” (Pasian’ Inn) ci-in min phuah hi. Ni khat, tua unaute leh a siapa un a labu bawl uh a ma hial dingin kithawi ta uh hi.\nSiapa in Piancilna 28:10-22 sung bulphuh-a gen a sawm a sermon khup nading tua bang la khat om leh a lunggulhna gen kha laizang hi. Eliza in, “Sarah, i hymnal sunga hel ding la thulu hoih mahmah khat ngah cei, bang dia nangma’n Jacob’ mangmatna la-in phuak lo na hia?” ci-in hanthawn hi.\n“Hoih ngel ei!” pastorpa’n zong thukimpih-in hanthawn hi. Tua ni nitak lamin Piancilna sunga Jaocb tangthu sim phapha a a kiim le a paama thu omziate a lungngaihngaih khit ciangin Sarah in taang 5 a pha hih la hong phuakkhia a, tuni dongin kisasa lai hi.\nHih la sungah Zeisu Khazih thu leh a nasepte khatbeek kihel lo ahih manin pawlkhat bangin mawhsak nuam pian uh hi. Sarah a nuntak sung tawntung phial unitarian pawlpi bekah om phial hi. Tua hang mah-in hih la pen evangelical suah pha lo hi ding hi. Ahi zongin hih la mun khempeuh ah kideih mahmah a, labu kici khempeuh ah kihel kimin, kampau kici peuhmah-in kitei kim mai hi. Sarah a sih kuanin piangthaka London-a Baptist pawlpi khatah lut hi, ci-in kigen hi.\n1841 kuma kikhen hymnal thak khat sungah hih la kihel pah hi. Tua labu Hymns and Anthems kici a, London a Pastor Fox’pawlpi Unitarian Congregation-a zat dinga kibawl hi deuh hi. Kum thum khit ciang, 1844 kumin hih la America gam tung hi. Ahi zongin tu-a i sakna la-aw “Bethany” tawh a kibulh mateng kum 12 sung kideih khol lo mai hi.\nHih la-aw “Bethany” pen Lowell Mason’ phuah hi a, amah bel January 8, 1792 ni-in America gam Medfield, Massachusetts ah suak hi. A khangno lai-in Savannah, Georgia ah tenga, 1827 kumin Boston ah kisuan-a, tua lai-ah a ten sungin Boston School of Music phuan hi. Boston-a sangte ah music a kisin nadingin a phuangkhiapa ahi hi.\nTua khit ciangin Europe gam lamah zin-a laihilhzia sin hi. America a tunkik ciangin music kikhoppite vaikhawma mite in paakta-in mi zo mahmah hi. 1851 kumin New York City ah kituah a, tua lai-ah hymn leh la tampi kaikhawmin khenkhia hi. La-aw dawng 700 val phuak hi, ci-in kiciamteh a, tuate lakah hih la, “Nang Tawh Naizaw Nuam Ing” (Nearer My God to Thee) banah, “Vanglian Kumpipa Hong Sihna” (When I Survey the Wondrous Cross), “Vuuk Paakna Gam Mual Panin” (From Greenland’s Icy Mountain), cihte kihel hi.\n“Leitung Lungdam Topa Hong Pai” (Joy To the World) la a gualpa (arranger) zong hi lai hi, a aw bel George F. Handel’ (1685-1759) phuah hi, kici hi. 1855 kumin New York University in Doctor of Music degree pia a, America gama sang khatpeuh in tua bang degree a piak masaknapen ahi hi.\nHih la a kizatna tawh kisai a theihnop huai thu tam simsim hi. 1871 kumin America gam pan theologian minthang mahmah Professor Hitchcock, Professor Smith leh Professor Park-te Palestine ah zin uh hi. Mun khat a tun uh ciangin hih la kisa za uh a, a va naih uh leh, singkung nuai khat-a Syrian sangnaupang pawlkhat khut kilena a beem vilvial-a ding kawma hih la sa mu uh hi. A nung ciangin Professor Hitchcock in tua banga Syrian khangnote in tua la a sak uh a muh ciangin a khitui luanga la kisa a zak ngei lakah a lungsim sukhapen hi, ci-in genkik hi.\nMay 21, 1889 ni, Johnson City tuikhangin a tup laitakin meileeng khat tuihual sungah kiasuk hi. A meileeng kilumlet-a suahtak theih nading om nawn lo hi. Tua meileeng sungah Nisuahna lam peka missionary pai dinga kithawi numei khat om hi. Tua nu in suahtak nading lam-et a om lo tua mite’ tungah thu tawm a gen khit ciangin thungenin hih la mah sa hi. Midangte in zong huh uh a, a pua lam-a om mite in hehpih lua mahmah uh a, a cih nading uh lah thei tuan lo-in kap ziahziah uh hi. Tua nu-a kipan tua meileng sunga tuang piangthak mi peuhmah in hih la sa kawmsa-in Pasian’ kiang zuan uh hi.\nLeitunga gam makai tampite in zong hih la deih uh hi. Mi’ suam-a si American President William Mckinley in a sih dongin hih la sa a, a aw nangawn suak lo ahih manin aw-heu thialthial-in a husan tawp dongin hih la sa hi, kici hi. 1901 kumin ama’ kivui hun leh amah phawkna hun khempeuh ah hih la mah kisa den hi, ci-in kiciamteh hi. 1912 kumin Atlantic tuipi sungah mi 1500 val tawh Titanic tembawpi a tumsuk ding laitakin tembaw band-te in hih la mah sa uh hi.\nA unitarian suah pian hangin hih la Pasian in zang mahmah a mi tampite’ tungah hehnepna leh thupha a tun nadingin na zang hi. Mihing tate in Pasian tawh kinai-a gualzawhna a ngah dinguh a lunggulh tawntungna uh hong lak hi. Rev. Zam Khat Kham (Christian Hymn te’ tangthu 2005)\nPrevious: Malaysia Ipoh – Lumut ah Car Accident, mi 5 si, 3 liamgawp ~ ZD\nNext: Khua ~ T. Sawm Lian


url: =U Thein Sein President Tu Uk Ngawl Ziam? ~ Thu Tatuam (Siyin News)\nU Thein Sein President Tu Uk Ngawl Ziam?\nTuesday, July 14, 2015 Kawl Ngam Thu No comments\nPresident U Thein Sein in 2015 November ciang lampui kitealna ah kihel tu vai cian ngawl lai ci in, President office pan Hmuu Zaw ii facebook tungah "Irawaddy News" ii post min taw kisua hi.\nPresident zumhpi pan director Zaw Htay in, "President U Thein Sein sia, dam ngawl kipaulap aa USDP pan lampui tu kiteal ciang kidemna ah kihel sawm ngawl ci'n U Shwe Hman lai thak ci'n thuthang om ahihang, term niina sia khensat ngawl lai hi ci hi.\nJapan pai lai in, U Thein Sein in kiteal kik tu vai taw kisai in " Mipi in hong dei tuak leh, uk ing " ci hi. U Thein Sein sia 1945 April 20 ni in suak aa kumh 70 cing in, ngalkap sungah sia 1968 pan tum hi.


url: =Rom Laikhak 13 | Siantongluan.net\nRom Laikhak 13\nRom Laikhak 13 |\nA kuamah peuh in hong ukte thu na mang ciat un. Bang hang hiam cih leh Pasian thukimpih lohin kuamah in ukna thu neilo hi; ukna thu nei i cih mite pen Pasian koih mite ahi hi.\nTua ahih manin ukna thunei a nialte pen Pasian koihsa mite a nial suak a, tua bang mite in thukhenna a thuak ding uh ahi hi.\nBang hang hiam cih leh gam uk mite pen a gamtat hoih mite kihtak ding hilo a, mi tatsiate kihtak ding hi bek hi. Ukna thu a neite kihta loin na omnop uh leh a hoihin gamta un. Tua hi leh amaute in note hong pakta-in hong phat ding uh hi.\nUkna thuneite pen note hoihna dingin Pasian nasemte ahi uh hi. Ahi zongin a sia-in na gamtat uh leh gim hong pia taktak ding uh ahih manin na lau ding uh ahi hi. Bang hang hiam cih leh amaute pen Pasian nasemte hi a, a sia-in a gamta mite tungah Pasian hehna bangin gim a pia dingte ahi uh hi.\nTua ahih manin Pasian gimpiak ding kihtakna hang bek hiloin, ahi ding thu mah hi, ci-a theihna tawh ukna thu a neite thu na man ding uh ahi hi.\nUkna thu a neite in amau sep dingteng a kimtakin a sep uh ciangin Pasian-a dingin na a semte hi uh ahih manin tua thu hang mahin zong mangmu a pia na hi uh hi.\nTua ahih manin phiangsiah piak dingte tungah pia-in, mangmu piak dingte tungah pia-in, zahtak dingte zahtak bawlin, pahtawi dingte pahtawi ta un.\nKhatlekhat ki-it ding cih lohbuang, kuama tungah leiba nei kei un. Midang a itte in Thukham deihna teng a zuikhin ahi hi.\nThukham sungah, "Nulepa mawhna bawl kei in, mi that kei in, guta kei in, hazatna lungsim nei kei in," cihna leh adang khempeuhte pen, "Nang na ki-it bangin na vengte na it in," cihna thu in huam khinmang hi.\nMidangte a it mi peuhmah in amaute tungah siatna bawl hetlo ahih manin itna i neih ciangin Thukham buppi a zui khinta ihi hi.\nTuhun pen bang hun hita ahi hiam, ci-in theita na hih manun tu-a bangin na gamtat ding uh ahi hi. Tu-in note in khua phawkin na khanlawh ding uh hun hita hi. Bang hang hiam cih leh Jesuh Khrih i up cil lai hun sangin tu-in Pasian in leitung haksatna panin eite hong hotkhiat ding hun hong naizaw hi.\nZan khuamial bei dektak a, sun khuavak hong tung dektak ta hi. Khuamial sunga gamtatnate khawlin khuavak sunga nazatte zam ta ni.\nSun khuavak sunga om mite bangin a kilawmin gamta ni. Gualnopna leh zukhamna, mawhna leh thangtatna, kitotna leh kihazatnate-in i hun beisak kei ni.\nKidalna dingin, Topa Jesuh Khrih hong piak galhiamte zang un la, na pumpi uh deihna bangin gamtatna ding hun omsak nawn kei un.\nTedim Lai Siangtho / Laibu: Rom Laikhak 13


url: =16 November 2019 | Sabbath 46 na (Cidamna Kemsiam) ~ MUC\n16 November 2019 | Sabbath 46 na (Cidamna Kemsiam)\nAdmin 10:49:00 PM Articles, Offertory Reading Zomi\n“Na pumpi uh, Pasian in a hong piak, note’ sungah a teng Kha Siangtho’ biakinn ahih lamtak thei lo na hi uh hiam? Note’pumpi, nomau’ neihsa hi lo a, Pasian’ a hi hi. Note pen Pasian in hong leisa na hih manun na pumpi uh Pasian’ minthan nadingin na zang un.” (1Kor. 6: 19, 20). Tua hih manin na nekna, na dawnna leh na hihna khempeuh, Pasian minthan nadingin na sem na bawl un. (1Kor. 10:31).\nA lian mahmah Pasian’ thupha khat in cidamna hi. A dam lo mite in cidam a manphatna thei uh hi. Cidamna kibang lo hi. Tua hi taleh, Pasian min i thangsak thei hi. Damlohna tuamtuam nei mah taleng, Pasian’ minthan nadingin i nungta thei hi. Lungsim pumpi cidamna dingin a nuai-a thute kisam hi.\nKhensatna hoih kisam hi. Exercise kisam hi. Tui tampi dawn kul hi. Kimlepaam siantho ding kisam hi; mite tawh kizopna hoih kisam hi. Pasian muan kul hi. Tawlngak kul hi. Huih siangtho dik in. Pumpi ki-ukzawhna kisam hi. Thumanna kisam hi. Thu khat peuhpeuh a hoihlam a ngaihsutna, cidam nading annek kul, mi huhna cihte in lungsim pumpi dam nading kisam hi.\nThuumna: Pasian’ min a thangsak dingin bang ka samlai hiam?\nThungetna: Topa aw, nuntakna leh cidamna nong piak manin lungdam ung. Gimthuak mite in tawldamna ngah uh hen. Lungsim pumpi cidam nadingin a gamtaang thei dingin hong makaih in. Amen.


url: =Zomi it maw? Zomi Liit? ~ Khawm Pau :: ZOMI DAILY\nposted on 10 September 2016 at 4:59 pm Lomkholna: Khawmpau, News, Politics, Zomi\n#Zomi ten Politics kithei nuam mahmah kikin mahmah ta hi.\n#Ahizong in sepzia leh kalsuan dan ding kitelnaai hetlo hi.\n#Tua ahihman in aomsa party khat ahihkei leh Politics asemsa khat nawkkha sukha ahihkei leh ko cihciang ah ki om hi.\n#Ataktak in politics a uk taktak te leh Minam a it vivel ten mimal or aom sa Party sukhalo in nalianpi kisem thei hi.\n#Zomi te peen gamsung a omtenlah akiim apaam ciang nawkthei bek., gampua lam a omten lah internet ah huihthau lawnthei bek hihang.\n#Tulaai facebook leh Zogam Politics cihdan group tuamtuam te kahawh zel leh Zomi mintawh party khat ineih ZCD ako nuamtawh Imakaaipi Pu Cin Sian Thang akonuam tawh Zu nung bangkheng khang in luaksuak mahmah hi.\n# Minam Gam vei a Politics uk ihihleh lampi tampi tak oma kuamah koko se kuullo hi. Mi koko misusu tengpeen Minam leh Gam it kineih Zomi IS namkhat hilel hi.\n#Mite nasepzia tawm i ensukding uha tua hileh isepzia ding lampi mukhathei ding in ilm en hi.\n#Chin ten Chin party gensiasia selo in Chin party nih leh thum omziau lel uhhi. Ei zong ZCD igensiatsiat sang ngap ihih a Vei ihih leh Zomi mintawh party dang kipatding hipah hi.\n#Isaac Khen peen koi mah party ah luutselo in MP kheng in Minister ngah lel hi. Eizong Minam vei a it ihihleh ZCD ten ongtuacih cihcih kuulselo in Minister khawng kisuakthei lel hi.\n#Dr Salai Ngun Cung Lian peen Indiana University ah Law lamtawh kisai naseplianpi anei hi a Aminam aveiman in Kawlgam ciah vingveng a kumpi inn vatuh hi. Dr Lian Hmung Sakhong,Zing Chung te zong tuadan mah hi.\nZomi te zong MA.,Dr pilna nei kisa a gamsung a nuntaakna tawh thalawh liang a Gam le Minam itna tawh naseem te huihthau peuh tawh gaalkaapkaap in Uipi huuk bang in i kuutkuut sang banghang vaciahlel a vasemlello ihihiam?\n#En seemthei tuanlo misepteng lah hawmtawh a mawk hawkhawk peen “Meigong lung” kici a Mi picinglo te ahi.\n💘Zomi ten vok ek leh leivui lungsim paihhun ta, Icilgial suaktah cin mawk siatsiat leeng aom muang tungkhat natu leh nuamsalo uhhi👍 Khawm Pau\nPrevious: Ih lametna Aksipi in lametna zingnithak ah hongsuahpih takpi dinghiam? ~ Bob Tuang\nNext: Vondeih Kep Ding – 55 (Pau Khan Kap)\nKhawmPau,thugenteng pen naak man lua hi….ei Zomi tepen kipil kithei kitei sak mawk hi ve hang aw apil athei atei lahhi peuh lo zumhuai lungkhamhuai samawk ing ken.i theihtam i teltawm a cih te hi vehang.lai khawng attheih hitah ci in utut bang a lai khawng atat mawk hi vehang aw.\nHau Pu says\n10 September 2016 at 7:39 pm\n*Miman it maw? Minam Liit? Tunung a 21st Century Pinlong hunsung a ZCD Party makaai Pu Chin Sian Thang thugen natungtawn a mukhiatna, thugente zaak/ngaih kiikna pan a, mipi-ii’ muhkhiatna, pawlkhatin ZCD Pu Thang in agending a, aupmah Zogam Zomi leh State leitang kamkhatbeek akekloh pen lamdang kinaak saklua mahmah a hih man in hihthute akikum ngeingai ci-in mu muing, alamdang mah hi, banghang hiam cihleh Zomite pen Zomi ihmunpan in kamdimdim in ihpaunopsam hang in, leitang leh munlehgam aneivetlo te ii hi hi. Tuamah bang in kumpi-in Zomi mintawh bangmah hawmngeilo pah aa, tutadih in Chin minbektawh abang mahkhempeuh apaiden cipen ihmitmuh hiciat hi. **Tuatung tawn in tunung 21st Century Pinlong hunlai aa, Zomi aitang a thugen Pu Thang in tua ih Zomi mipideihna Zogam Zomi, State ading in cih’ kammal khatbeek ong genbuang ding cihlam etna lianpi akineih luatman aa hidanmun na kigenkik ngeingai tengpen, mipawlkhat in makaaite hawmthawh keiun, nahawm thawh uhleh nosem un, cihlamsang a thukileh laak in, mipimawhsaknuam hi. ***Ataktak in Zomi ZCD Party in Kawlgam Parliament innpisung ah hihbang in athugen theina pen mipihuzaap hiziau cileng kikhiallo ding hi. Democracy rights/lungtang nei taktak hileng hih makaaite dinmun tuaci tuaci ci aa ihgen natepen adikmahmah ahizaw thamtham hi. ****Lamkhat ah NLD deihna in Democracy mah hi aa, en banghang in Zomi Zogam ading in State leitang ngenpah ngamlo ihhiam??? tuhun USDP Galkap Kumpi hun hi nawnlo, NLD adinzawh akumkhat bangding tota, ei Politic leh mi Politic akibang mah hiam? “makaai hawmthawh nosem un’ tualamsang a thulalian mawk? Zomitepen deihna kikuup/kinial lamsang zangthei nai mahmah lo, Pukhang luuite Paunaak dikmahmah lai sa ing, “Boih in kamei ongsauphot leh ci-in, amei sau angakngak leh ameisauthei nolo” tuatawh kibanglian Zomite dinmun kibanglian hi! Zomite akhanglo mawkmawk hinawnlo in akhanglo taktak te hihsawm ni!!! Zomi te aw ihmakaaite mudah ngeikei ni, ahizong in gamleh namvai ah amautawh kikhentheilo Sikhat/Sakhat hikhawm ih hih man in amautung ah gending ih neih rights/hihtheih nate gen-ngamlo kei ni. Mimal kikawkna ahilo thuhoih leh munnadan hi


url: =Laisiangtho tangthu ~ Peter Suumpi :: ZOMI DAILY\nposted on 17 October 2017 at 12:31 pm UTC+9:30 Lomkholna: Article, Biakna, PeterSuumpi\nChristian te in ih khutsung ah sim in ih tawi LAISIANGTHO pen Khasiangtho vangliatna tawh akigelh Pasian ii kammal te ahi hi.\nPasian’ kammal ihcih in bang ahi hiam?\nMi masa Adam pan kipan Topa Jesu nungzui pi 12 te lakpan anunung penpen nungzui pi ahi misiangtho John asih dong ciang nuntakna nei mihing ganhing te khempeuh aading Pasian in agen kammal te cihna ahi hi. Pasian’ kammal te pen mi te tung ah nam nih in hong tung hi. Amasa pen in Pasian ii khuavak thupha lamlahna tawh akigelh ahi Laisiangtho le anihna in nungzui pi hun akipan ih nu Catholic pawlpi in kam tawh ahilh sawnna tungtawn in mi kim tung ah hih Pasian’ kammal te hong tung ahi hi.\nChristian te ii tawi LAISIANGTHO pen ih nu Catholic pawlpi in Pasian’ kammal hi ci in akhang akhang in ana hilh suksuk na hangin tu ni dong ciangin hih thu te LAISIANGTHO hi ci in Christian tampi takte in asang ahi uh hi.\nLaisiangtho ih cih bang ahi hiam?\nLaisiangtho ihcih pen Khasiangtho Pasian ii khuavak, lamlakna le Khasiangtho Pasian ii sawlna tawh akigelh Pasian’ ii kammal te ahi hi. Laisiangtho agelh khia abulpi te Pasian ahihi. Ahihang in mihing te hong zang hi. Hih Lasiangtho agelh khia te pen suakta tak in thu akhinkhai in amau ngaihsut bang agelh khia ding aa Pasian’ mi zat te ahi uh hi. Laisiangtho pen amuanhuai khang tangthu kigelhna bu khat zong ahi hi.\nLaisiangtho sung aa lai te pen savun tung, singteh tung, sumgno tung cih te tung ah kigelh in kizial ahihman in nidang in Laizial zong kici ngei hi. Tu aa bang dan in laibu in om nailo hi. Tu laitak aa Christian te ii Laisiangtho bu sung aa akigelh masa penpen ahi Piancil le akigelh nunung penpen ahi Mangmuhna pen kum 1500 kim kihal hi. Kum tampi sung akigelh laibu tuamtuamte ki kaikhawm in laibu bukhat in akisuah huhau in laibusaal no kici hi. Bible akici laimal ii akhiatna pen laibu te cihna ahi hi.\nNidang lai in Pawlpi in LAISIANGTHO aman lian in agelh mah bang in, behlap, uang gelh le sim nop ding in akigelh laibu hon khat hong piang ngeingai hi. Khasiangtho ii lam lahna tawh Siadaw te in khawmpi hong nei toto in Pawlpi mi ahi Christian te aading kamtawh kivaikhak asiangtho Pasian’ thu te siksan in Laisiangtho man le manlo hong khen uh hi. Tua hun lai in Christian te kibawlsiat hun, saben aa kiben hun ahihman in Laisiangtho te bu khat le bu khat kaih khop nading haksatna tampi hong om hi.\nAD 303 kum ciangin Constantine kumpi hong khan hun in Rome gam ah biakna tawh kisai suahtakna hong om ahihman in Pawlpi in athupi nasep te hong kipan thei ta hi.\nAD 393 kum in Africa gam, Hipo khuapi ah Laisiangtho tawh kisai amasa pen Siadaw te khawmpi hong nei uh in tua lai ah khasiangtho lamlahna tawh aman le amanlo hong khen in kipsakna hong neu uh hi. Ih nu Catholic pawlpi in tuni Leitung buppi aa kizang Laisiangtho in hong ciamteh uh ahi hi.\nAD393 kum mah in Africa saklam gam ahi Carthage khuapi ah Laisiangtho tawh kisai anih veina Siadaw khawmpi hong kibawl leuleu hi. Hih khawmpi ah amasa akipsaksa uh Laisiangtho pen khat khat vei hong sitkik in man takpi mah hi ci in kipsakna khat vei hong nei leuleu uh hi.\nAD 405 kum ciangin Pope Innocine (I) in kipsakna nei leuleu hi. AD 419 kum ciangin Pope Boniface (I) in khatvei sitkik in Laisiangtho kipsakna hong nei leuleu hi. Tua hun lai in Laisiangtho pen khan alian aneu kikhen nailo ahihman in Laisiangtho ih sin nading in haksatna tampi om lai hi.\nAlian aneu khenna\nTua bang in ih nu Pawlpi in akipsak sa Laisiangtho te pen AD 1214 kum in mangkang siampi khat ahi Stephen Langton in tuiciamlui le thuciamthak te akhan lian hong khensak hi. Amah pen Paris khuapi University ah Professor khat ahih khit teh Cantabre tulpi (siadaw) ukpi ding in kitel hi. AD 1528 kum ciangin Italy minam Dominican siampi khat ahi Sante Pagnino in Liasiangtho thuciamlui teng akhan neu hong khensak hi. AD 1551 kum ciang in France minam Robert Stienne in Laisiangtho thuciam thak teng akhan neu hong khensak hi. Laisiangtho thuciam lui le thuciam thak te alian aneu akikhen khit teh Liangsiangtho simdan hong nuam mahmah ta hi.\nTopa Jesu in mihing bangin hong pai ma in bang cidan aa hong pai ding cih akigelh kholna Pasian’ kammal te pen thuciam lui kici in bu 46 om hi. Topa Jesu in mihing suahna hong la in Leitung ah hong nuntak lai in athugen te, gupkhiatna apiakna tangthu te, nungzui pi te thu hilhna te akigelhna laibu te pen thuciam thak kici in bu 27 om hi. Thuciam lui le thuciam thak akigawm in bu 73 te in Christian te ii Laisiangtho bu akici ahi hi.\nLaisiangtho gelh kua te gelh ahi hiam?\nLaisiangtho pen Khasiangtho Pasian ii sawlna tawh singteh tung, savun tung te ah akigelh hi in agelh mite pen nuntakna tuamtuam pan minam kim te ahi uh hi. Egypt galkap ahi kumpi huang sung aa pilna asin Laisiangtho gelhpa pen Moses ahi hi. Tuu cing naupang pan hong khangkhia in Laisiangtho agelh pen David kumpi pa ahi hi. Mipil lianpi ahi Laisiangtho gelhpa pen kamsang Isaiah ahi hi. Judah siampi liana hi Laisiangtho gelh pen kamsang Ezekiel ahi hi. Bawng cing khat ahi Laisaingtho gelh pen kamsang Amos ahi hi.\nSiahuan pi (physician) khat ahi Laisaingtho gelh pa pen Luke ahi hi. Mi tampi takte etsat ahi siahdon nasep asem nungzui pi ding aa kitel Laisiangtho gelh pa pen Matthew ahi hi. Ngabeng pa ahihna pan nungzui pi te maikai pi ding aa Topa Jesu in atel Laisiangtho gelhpa pen Peter ahi hi. Pharisee lah ahi, pilna lah anei Christian te thah cihtak aa athak khit ciang Pasian’ vangliatna tawh hong kihel in Christian hong suak Laisiangtho gelhpa pen misiangtho Pawlu ahi hi.\nLaisiangtho kibat lohna bulpi\nAhi zongin Judah biakna te le Christian masa te pen thu san dan zia te tawh hong kinial uh ciang in amau ii nialna pen Christian masa te in na nial zolo ahihman in AD 90 kum ciang Jamnia khuapi ah Judah minam te in khawmpi hong nei uh in hih Laisiangtho te pen gamdang pan hong pai tawm hi ci in athupi Laisiangtho bu 7 le Danial le Esther Laisiangtho sung ah mun pawl khat hong hemkhia uh hi. Tua ahihman in amau ii Laisiangtho thuciam lui sung ah bu 39 bek hong omlai suak hi.\nAD 90 kum akipan in Greek lai tawh akigelh Laisiangtho bu 46 aom hang in Hebru lai tawh akigelh, lam khat pan genleng Palestine aa om Judah minam te, Judah biakna te aading aa kigelh Laisiangtho bu 39 pen Hebru lai in hong gelh bek uh hi. Judah minam te in kum 400 sung bang asan sa uh hinapi in ahepkhiat kik uh Laisiangtho pen\nThe first of Maccabees\nThe second of Maccabees\ncih aakipan Laisiangtho thupi bu 7 ban ah Danial Laisiangtho le Esther Laisiangtho sung ah akhan pawl khat hemkhia uh hi.\nTua hun aakipan Christian te aading Laisiangtho pen Greek lai tawh akigelh Septuagint Laisiangtho bu hong suak hi. Thu ciamthak bu 27 te zong pen agelh masa Laisiangtho gelh nungzui pi te in Greek lai mah tawh na gelh uh hi.\nAD 382 kum (kum zalom 4) kum ciang in misiangtho Jerome in Greek lai pan in Latin lai ah Laisiangtho hong letkhiat sak Vulgate akici Laisiangtho sung ah Judah minam te hepkhiat Laisiangtho te pen mi khempeuh theih ding in kilawm hi ci in tau te zong hong letkhiatsak na kimu thei hi.\nCatholic Laisiangtho le Protestant Laisiangtho kibat lohna\nAD 1524 kum ciang in ih nu Pawlpi pan Marthin Luthar in Protestant pawlpi hong pialkhiat ciang in a Laisiangtho ding in Septuagint pen hong nial in Judah minam te aa ahi Hebru Laisiangtho hong bulphuh ahihman in Protestant Christian te Laisiangtho pen thuciam lui bu 39 bek hong pha ahi hi.\nMarthin Luthar ii nung zui te in tua thuciam lui teng bek thamlo in thuciam thak sungah zong pawl khat hong hemkhia leuleu uh hi. Amau hepkhiat teng in\nMangmuhna te ahi hi.\nAnung lam ciangin Protestant pawlpi dang te in thuciam thak teng sang gai ahihman in Lutheran Protestant te in zong nidang aa ahepkhiat uh Laisiangtho te hong sang kik uh hi.\nPalestine aa om Judah biakna te le Protestant te in asang loh uh Laisiangtho bu 7 te pen ih nu Catholic Pawlpi in pawlpi mi te in lunghiangna a omloh nading in AD 1546 kum in Trent khuapi ah Siadaw te khawmpi pan in hih Laisiangtho te pen asiangtho Lai te hi tua ahihman in adang Laisiangtho te mah tawh kibang in thupi hi ci in tangkona nei uh hi.\nAD 1456 kum in Maing khuapi ah amasa pen Latin lai in Laisiangtho bu kikhen hi. Hih amasa pen Laisiangtho kikhen pen John Gutenler ii laikhetna set tawh akikhen ahi hi. John Gutenler pen Catholic pawlpi mi khat ahi hi. AD 400 – 1440 kikal sung teng pen Laisiangtho zial (abu in om nailo) te pen Catholic siampi te in savun te tung ah gelh in na kem uh hi. Tua Laisiangtho zial te pen tuni dong Pawlpi in kemcing lai hi.\nAD 1456 – 1520 kum sung in Laisiangtho pen Latin lai tawh 100 vei kikhen khia in, German lai tawh 27 vei le Italy lai tawh 25 vei kikhen khia hi. Tua ban ah France, Spain le adang pau tuamtuam te tawh kikhen khia ngei ngai hi.\nProtestant pawlpi te apialkhait ma in Catholic pawlpi in Laisiangtho pen 626 vei na khenkhia(print) khin zo hi. AD 1522 kum ciangin Protestant te in amasa pen akhetkhiat uh Laisiangtho pen German lai in Marthin Luthar in letkhiat thuciam thak ahi hi.\nTuhun ah Laisiangtho\nTuhun ciang in ih nu Pawlpi, protestant pawlpi tuamtuam te, Leitung Laisiangtho kipawlna le Laisiangtho khenkhia kipawlna te hanciamna tawh kum zalom 20 le 21 sung in pau namkim, muhna namkim le tuhun kampau kammal zat tawh akituak ding in akibawl lam ihmu thei hi.\nLaisiangtho tawh kisai Pawlpi ii hilhna\n(1) Laisiangtho sung aa kigelh asiangtho laibu te in Topa Jesu thu te hong hilh kim uh aa Topa Jesu sung ah kituah gai uh hi.\n(2) Laisiangtho bu sung aa kihel laibu te pen Pasian ii khuavak piakna tawh akigelh te hi in Pasal kammal te vive ahi hi.\n(3) Laisiangtho ii gennop bulpi pa pen Pasian hi aa agelh mihing te pen ahileh Pasian in azat mite ahi uh hi. Mihing khempeuh in gupna angah nading in khialna omlo in akigelh Pasian’ thu ahi hi.\n(4) Laisiangtho ih khiat ciang in mihing te gupna ih ngah nading Pasian in hong deih luatna le Pasian in itna anei le ama ii deihna lungngai kawm in ih khiat ding kisam hi.\n(5) Laisiangtho in Gospel bu 4 teng bulphuh uh hi. Bang hang hiam cihleh Topa Jesu pen Laisiangtho khempeuh te ii zungpi ahihman ahi hi.\n(6) Gupkhiatna ih ngah nading in thuciam lui le thuciam thak te in Pasian deihna bangin akigawm khawm Pasian kammal te ahi hi.\n(7) Ih nu Pawlpi in Topa Jesu pumpi taktak ahi Siangtho pumpi ih thupit sak penpen mah bang in Laisiangtho zong tau mah bang in ih thupi sak hi. Lailet: Peter Suumpi Source: Fr. Dominic ii biakna vai dotdawnna laibu sung pan ka letkhiat ahi hi.\nPrevious: Ki it pipi kikhenna gam ~ Tdkhen\nNext: Singapore vanlengtual ah migilo te ngongtatna aomleh thuhkikziading kisinna nei


url: =Lean Six Sigma Training in Ghaziabad, Classes, Courses, Institutes | Sulekha\nLean Six Sigma Training in Ghaziabad Lean Six Sigma Training in Chennai Lean Six Sigma Training in Mumbai Lean Six Sigma Training in Hyderabad Lean Six Sigma Training in Bangalore Lean Six Sigma Training in Delhi Lean Six Sigma Training in Kolkata Lean Six Sigma Training in Pune Lean Six Sigma Training in Ahmedabad Lean Six Sigma Training in Faridabad Lean Six Sigma Training in Noida Lean Six Sigma Training in Gurgaon Lean Six Sigma Training in Greater Noida View All Cities\nLean Six Sigma Training in Indirapuram Lean Six Sigma Training in Raj Nagar Extension Lean Six Sigma Training in Crossings Republik Lean Six Sigma Training in Mohan Nagar Lean Six Sigma Training in Lal Kuan Lean Six Sigma Training in Vaishali Sector 4 Lean Six Sigma Training in Pratap Vihar Lean Six Sigma Training in Sector 3 Lean Six Sigma Training in Shalimar Garden Lean Six Sigma Training in Kaushambi\nLean Six Sigma Training in Govindpuram Lean Six Sigma Training in Vasundhara Lean Six Sigma Training in Vaishali Sector 3 Lean Six Sigma Training in Gaur City 2 Lean Six Sigma Training in Duhai Lean Six Sigma Training in Kavi Nagar Lean Six Sigma Training in Loni Lean Six Sigma Training in Vaishali Sector 5 Lean Six Sigma Training in Rajendra Nagar Lean Six Sigma Training in Vaishali\nLean Six Sigma Training in Sector 5 Lean Six Sigma Training in Meerut Road Industrial Area Lean Six Sigma Training in Sahibabad Lean Six Sigma Training in Vaishali Sector 1 Lean Six Sigma Training in Mahagunpuram Lean Six Sigma Training in Shastri Nagar Lean Six Sigma Training in Abhay Khand Lean Six Sigma Training in Lohia Nagar Lean Six Sigma Training in Vijay Nagar Lean Six Sigma Training in Roza Yakubpur\nLean Six Sigma Training in Raj Nagar Lean Six Sigma Training in Sector 11 Lean Six Sigma Training in Ghaziabad H.O. Lean Six Sigma Training in Vaibhav Khand Lean Six Sigma Training in Raj Bagh Lean Six Sigma Training in Ankur Vihar Lean Six Sigma Training in Lean Six Sigma Training in Morta Lean Six Sigma Training in Sector 2 Lean Six Sigma Training in Sector4\nLean Six Sigma Training in Dasna Lean Six Sigma Training in Sector 16 Lean Six Sigma Training in Sahibabad Industrial Area Lean Six Sigma Training in Laxmi Nagar Lean Six Sigma Training in Old Seemapuri Lean Six Sigma Training in Tronica City Lean Six Sigma Training in Sanjay Nagar Lean Six Sigma Training in Shahberi Lean Six Sigma Training in Girdharpur Sunarasi Lean Six Sigma Training in Nehru Nagar\nLean Six Sigma Training in Ghaziabad\nBest Lean Six Sigma Training in Ghaziabad as on Jun 30, 2022\nLean Six Sigma Training, Project management training, Agile & Scrum training, Project Report, Thesis\nLean Six Sigma Training, Hypnotherapy, Spoken english training, Pain management services, Database administrator training\nSoftcrayons Tech Solutions OPC Pvt. Ltd.\nGhaziabad Sector 5, Ghaziabad, 201012\nLean Six Sigma Training, Database Training, Database developer training, Enterprise Training, Microsoft certification training\nSulekha score: 6Working hours: 07:00 PM to 10:00 PM\nLean Six Sigma Training, ISO consultants, Quality management training\nLean Six Sigma Training, Database administrator training, Database developer training, Business productivity tools training, Microsoft certification training\nLean Six Sigma Training, Database administrator training, Database developer training, Primavera training, Programming languages training\nLean Six Sigma Training, Online Services, Placement consultants for overseas jobs, Resume writing services, Office help jobs\nBusiness Excellence Institute Pvt.Ltd\nHome Ghaziabad Quality Management Training Lean Six Sigma Training


url: =Yangon hun nading Ks. 1,000,000 hongpia ~ Sia Do Khup :: ZOMI DAILY\nYangon hun nading Ks. 1,000,000 hongpia ~ Sia Do Khup\nposted on 9 August 2021 at 8:32 am Lomkholna: Dokhup, News, Zomi\nYangon a om i laizomte upmawhna sangin cimawhzaw uh a, huhna kisam dongtuak taktak inn 500 val pha ta uh hi. Hih nasepna ah ka Pa Thang leh ka Nu Vung (Rev. Dr. Go Suan Thang)te innkuan in dangka tengh 10 hong pia khia uh ahih manin lungdamna lianpi i ko hi.\nDONGTUAK DEN LO DING, NONG KIHEL NUAM HIAM?\nHih bangin minambup dongtuahna taktak pen khang khatin nihvei thumvei om sam lo hi. Tua ahih manin hih nasepna ah nong kihel nop leh lungdam takin kong muak uh hi. I piak ding inn tam mahmah mawk ahih manin note panpihna ka kisam mahmah uh hi.\nNa tek ciang leh na laitah ciangin kisikna om lo, lungdam angtang takin na tu na tate kiangah “Zomite dongtuah laitakin khutzepin na en khong hetlo hing, kei zong samkhau phel liang mahin tua zah na pia khia ing” na cih theih leh mi manpha na hipan ding hi. Lungdamna leh lametna tawh; Evan. Langh Do Khup (Khuata mipa)\nA ETTEH HUAI PAWLPI\nTedim CMBC pawlpi ten pawlpi inn khat ciang Ks.50,000 ta pia uh hi. Cope topa pawlpi ding mahin kilawm ka sa hi. Ka tuatsak ciangin Ks.15,850,000 bang bei ding hi a, pawlpi dang ten zong hih zawh ding hi pha ngel hi.\nI GAMBUP AH KIAL TUNG HI\nCovid in kum khat val hong nuai khin a gam buaina in hong nawk beh lai ahih manin kikial mahmah ciat hi. Kei kiangah huhna hong kingen ciat a, ko let pen Covid 19 huhna tawm khat bek hilel ahih manin Zogam bup huh nadingin kicing vetlo hi. Khua khempeuh ah pawlpi om ahih manin pawlpi in vaihawm leh a baih pen ahi hi. Sia Do Khup\nPrevious: Yangon huhna ciangtan cingta ~ Sia Do Khup\nNext: Covid 19 leh Gambuaina abei ciangin ~ Sia Do Khup\nGlobal Zomi Alliance pan Thu Zaksakna\nTuni Tonzang leh Zogam ah ~ Pu Thangboi\nAsiading Honkhia in ~ Sia Kam Thang\nFranklin Graham Crusade ah Zomi Choir ~ Tedim Post\nZAM Thupuak :: 16 Dec 2017 (Ha amanphat zia)\nLakam: A Khiatna & Azatzia by T. Zokhai\nZomi Sonnet: Bangzah Etlawm Zogam! ~ Thawnpu\nBelpawl Gam a honkhia Zomi galkapte leh Karen tualgal ~ Khup Lian Thang\nNaupangno khat mawtaw sungpanin akiatkhiat laitak Video Clip ki thehzak\nZomi Cup 2017 Final kisui tading ~ ZD


url: =Jenks High School Sang naupang bangkua sungah Theihsakna & Zotna :: ZOMI DAILY\nposted on 13 September 2014 at 2:03 pm Lomkholna: News, TgKham, Zomi\nJENKS NAMKIM KIPAWLKHOPNA\n(JENKS MULTICULTURAL CLUB)\n“Minam khat le khat kikal ngeina, zia le tong, kampau kibatlohnate kemcingin tha pia ding”\nNgimna leh Sep masak ding pawlkhat:\n– Dr. Cin Do Kham Memorial Scholarship ding sum zongkhawm ding\n– Ih ngeina leh zia le tong te gammi kim le pamte tung theisak/musak ding\n– Makai leh kipawl khopzia kisintheihna hamphatnate vaihawm sak ding\nA zahtak huai Nu le Pa te,\nSang naupangte Jenks Multicultural Club ah hong kihel dingin kong zawn uhhi. Membership fee (kiheltheihna) dingin mi khat ciang $5 ta piakkul hi. Sang Sia makaite leh a kihel Sang naupangte kimuhkhopna ding pen anuai aa kiseh nite ah Sangkah hun sung mahin ki vaihawm ding hi;\n9/18/2014, 11/6/2014, 12/11/2014, 2/19/2015, 3/26/2015, 4/29/2015\nHih JMC ah kihel leh kihel loh ding pen Sang naupangte thu hizaw aa, ahi zongin, Sang naupang khat a kisam Club (Kipawlkhopna/Kilawmtatna) khat peuhpeuh ah kihel khalo ta dingin lampi hoih mahmah khat a kihong hipah hi. High School akah khat hidan Club kihelna tuam-tuam aneizote hih gamah thupi sak mahmah uhhi. College/University te-in zong hidan akihel Sang naupangte thupisa leh teel masa hamtang uhhi.\nA kicingzaw in athu leh vaite anuai aa Siate tung kikan thei hi;\nWendi Ward (918 299 4415 ext. 2669)\nJoan Neal (918 299 4415 ext. 2667)\nCourtney Connelly (918 299 4415 ext. 2672)\nKristen Howald (918 299 4415 ext. 2667)\nJane Jesse (918 299 4415 ext. 2667)\nPamella Garvin (918 299 4415 ext. 2523)\nThawng Sian Kham (918 299 4415 ext. 2523 or 918 640 5647)\n“Athu leh vai kicingin ka cell phone pan 7:00pm masiah kidong thei. Vaihawmnate a mapi dingin hong seh mah bangun Zomi naupangte-in zong panmun laksawm bek thamlo, vekpi-in kihel ding thupi hi. Scholarship bang pen, Khuakhal (summer) Sang kahnuam/kahkul naupangte zattheih ding ahihi. Naupangte hong kihel sak un.”\n* Attachment aa pdf file pen, Zomi Jenks High School Sang naupang avekpi phial tung Nu le Pa te a piakding un kihawm khia khin hi. Sun annek hun teng bek aa ka hawm pak ahih mah bangin, pawlkhatin ngah nailo phot hi.\nPrevious: Zomi leh Khristian te ~ By Michael\nNext: ZYA Weekly News :: 22 August 2014


url: =WorldPosted at: Jun 30 2020 5:00PM\nBeijing, Jun 30 (UNI) China President Xi Jinping on Tuesday signed the national security legislation Beijing has tailor-made for Hong Kong into law.\nIn a statement issued at 1800 hrs today, Xinhua news agency confirmed that the new law – which would prohibit acts of secession, subversion, terrorism and collusion with foreign forces to endanger national security – had been passed by Beijing’s top legislative body.\nUNI XC-RHK SB 1622


url: =Mangkam Sinna, Tedim :: ZOMI DAILY\nposted on 23 April 2015 at 1:23 pm Lomkholna: News, Tedim, Zomi\nTo: Dear Zomite Aw\nA 1vei Mangkam Sinna 2015, Tedim Khuapi -ah kineithei hi. Ahun beidong a ki-omtheihloh hangin “Khaici” akituhkhin suak ahihmanin,\nKa lungdamna thu kong tangko hi.\nMangkam sinsakna tawh kisai a, mabungte\n1. Singapore Zomi Innkuante tungah, Lamka Zogam pan Mangkam sinsaktute ading, sen leh paih a hong neihna uh tungah ibiak Pasian in thupha atamzaw sem tawh hong phungvuhsak hen.\n2. Nanphulun Baptish Church, Pastor ahi, Pastor Tuang leh Pastor Dr Lang Khan Khaite in, Lamka khuapi panin hong pikhia uh a, Tedim khuapi ciang don hong makaihkoikoina uh hangin, Pasian in, a innkuan uh tungah akisam bangbang tatsatlo-in, panpih in, leitung thupha leh vantung hausakna hong piaksakta hen.\n3. ZYA Tedim, makaite in, ka haksatna te uh, kal hong suanpi, nek ding tak ding hong vaihawmsak in, giahna, tangtang paina ding ban-ah, ihmulo leh annelo liang a, hong buaipih in, CIKHA ciang dong hong khakna uh hangin, lungdamna kithukzolo ding ahihmanin, ibiak Pasian in agim leh tawlna te uh, hong thuksak henla, leitung leh vantung thupha tawh a innkuanciat vantung MANAN tawh hong thuksakta hen.\n4. Tuikhiang ZYAte in Kiallap (breakfast ) tawh hong vadawnna uh tungah zong akhuabuppi in Topa in thupha tampi hong piaksakta hen.\n5.ZYA Cikha in Zing-an tawh hong vaitung uh a, lungdamna khitui tawh an kine in, kitaimahmah ban-ah Khenman tan Mawtawpi tawh hong khaphei uh a, lungdamna, mangngilh ngeilo ding a hong bawlna uh tungah, Topa Pasian in ZYA Cikhate tungah ki-itna, kipsak henla, Cikha khua in thupha namtuamtuam a ngahna nak hong hisakta hen.\n6. Lamka, Zogam panin ZOLLS , Komitite makaihna tawh Behiang khua-ah, Galkapte kelkawng (gate)-ah hong na vadawnna ua, Panlaphadiakte 1. Asst Prof Pauchungnung Vaiphei, Pa Liansonmang Finance Secy, Pi Ciinno ZMA, Secy, leh Mawtaw hong thoh/ Mawtaw hong zangsakte/ hong sapsakte\n1.Pu Langkhanpau Guite Chairman ADCC/Lamka—————– Rs 5000/-\n2. Pu Mangchinkhup EM/ ADC———– ———————– Rs 4000/-\n3.Pu Gouzamang Guite —–do————————————- Rs 5000/-\n4. Pu Kamsuanlun —– do ———————————— Rs 4500/-\n5.Pi Grace Zamnu ADC Member ————————– Rs 5000/-\nMawtaw a hong zangsak leh Mangkam sinsak a paite U- leh -Nau hong awlmawh a hong delhte khempeuh leh Pu K.Guite, Adviser ZRO, Pu LB Sona, Rev Dr Luaichinthang, Chairman, ZOLLS,Asst Prof Pu K.Vungzamawi, Rev Dr Liankhanlal Simte, ZOLLS, Treasurer, ban-ah Media hong awlmawh a, kalsang hong suante khempeuh tungah,tung sianmangin, ama (Topa) hauna ahi, leitung thupha leh vangtung thupha hong pia in, akhang, akhangin, mimalkim khattek tungah hong guanciatta hen.\nMangkam sinna 2015, Sub-Kommitti sik leh tang ban-ah\nChief Co-Ordinator sik-le-tangin,\n( S. Dal Sian Pau )\nPrevious: Ih vawh Khaici banghiam?\nNext: Zangkong Khuahun (23 April 2015)